
Forsiden: 

Den 17. november 1974 tog en kendt 
forretningsmand dette billede nær 
Nørresø i Viborg. Billedets historie 
fortælles af Ole Henningsen i artiklen 
„Luftigt rumskib over Viborg 44 . 
(Foto: SUFOIs Fotoarkiv) 


Postboksen 

SUFOI's postboks i Gentofte 

én gang om ugen. Derfor kan 
der gå op til 14 dage, fra et 
brev afsendes, til det kommer 
den rette modtager i forenin¬ 
gen i hænde. Alle, der skriver 
til SUFOI, vil få svar fra os, 
men må væbne sig med lidt 
tålmodighed. 

Skandinavisk UFO Information 
SUFOl 

Postboks 6, 2820 Gentofte 


Formål 

1) SUFOl er en forening, der har til 
formål at bidrage til forståelsen af 
ufofænomeneme ved indsamling og 
bearbejdning af kildemateriale 
(observationsberetninger, 
forsøgsresultater, bøger m.m.), samt at 
udbrede kendskabet til emnet ved 
publikationer, foredrag og anden 
udadvendt virksomhed. 

2) Det er SUFOIs opfattelse, at 
kildematerialet udgør et vigtigt 
grundlag for undersøgelser og 
oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi et 
himmelfænomen, hvis væsentligste 
kendetegn er, at det selv efter en nøje 
undersøgelse foretaget af kompetente 
personer, ikke kan forklares som 
værende et kendt, naturligt fænomen. 

4) Da fænomenerne endnu er 
uopklarede, ønsker SUFOl ikke at 
fremhæve eller afvise nogen bestemt 
teori om deres art eller oprindelse. 

SUFOl ledes af repræsentantskabet. 

Den daglige ledelse varetages af 
formanden og de to næstformænd. 
Repræsentantskabet består af en 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

Per Andersen (formand), Klingseyvej 28, 
2720 Vanløse. 38 71 96 64. 

Bo Nielsen (næstformand, alarmcentral), 
Kunnerupvej 21, Kolt, 8361 Hasselager. 
86 28 90 61. 

Toke Haunstrup (næstformand, 
rapportcentral). Kampsax Kollegiet, 
Kollegiebakken 9, værelse 508, 

2800 Lyngby. 45 97 71 44. 

Øvrige repræsentantskab 

Jørgen Bengtvig (arkivar). Galgebak¬ 
ken Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244, 2990 Nivå. 
42 24 42 19. 

Jan Hansen (medlemsarkiv), 
Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 

4100 Ringsted. 

Erling Hegelund, Kitøiegårdsvej 88, 
5240 Odense NØ. 66 10 39 00. 

Ole Henningsen, Duegård, Højrebyvej 
59, 4920 Søllested. 53 94 11 69. 

Finn W. Kalvik, Armauer Hansensvei 
11, N-5030 Landås, Norge. 

Kontakt for UFO-NYTs læsere i Norge. 
55 28 01 26. 

Lennart Pedersen, Kvinderupvej 24B, 
3550 Slangerup. 86 28 90 61. 

Henrik Klinge Pedersen, Købmager- 
gade 59, 1., 1150 København K. 

Martin Lyck, Rasmus Rask Kollegiet, 
Elmelundsvej 4, lejl. 3318, 

5200 Odense V. 65 71 04 38. 

Brian Møller, Lindsnakkevej 11, vær. 

3, 6200 Åbenrå 

Peter Nørgaard (foredragsafdeling). 
Dalsvinget 68, 8600 Silkeborg. 

86 80 13 15. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 


Gallup, løfter og 
kuglepenne! 


Hvad i alverden har Gallup, løfter 
og kuglepenne med hinanden at 
gøre, spørger den undrende læser sig 
sikkert? Ja, svaret følger. 

I marts offentliggjorde Berling- 
ske Tidende og Gallup en ny under¬ 
søgelse af danskernes holdninger til 
ufoer. Det viste sig, at ikke mindre 
end en tredjedel af den danske befolk¬ 
ning mener, at ufoer virkelig findes. 

Dette er ikke særligt overrasken¬ 
de for SUFOl, for det må vi natur¬ 
ligvis være enige i. Ufoer betyder jo 
ikke andet end „uidentificerede fly¬ 
vende objekter". Vi ved jo, at der 
hvert eneste år er mange observatio¬ 
ner, som vi ikke kan finde en natur¬ 
lig forklaring på. Så i den forstand 
eksisterer rapporter om ufoer jo i høj 
grad. 

Men vi ved også, at for den brede 
befolkning er ufoer lig med rum¬ 
skibe fra verdensrummet. Mon ikke, 
at mange har besvaret spørgsmålet 
fra Gallup ud franetopdenne udlæg¬ 
ning af fænomenerne. Og det på 
trods af, at teorien om rumskibene 
kun er én ud af mange teorier, som 
SUFOl undersøger om fænomener¬ 
nes herkomst. 

Til gengæld er det overraskende, 
at omkring 400.000 danskere ifølge 
undersøgelsen selv har set ufoer. Det 
burde betyde, at SUFOl fik 6.000 
henvendelser om året fra folk, der 
mener at have set ufoer. Det får vi 
ikke - langt fra. Vi får måske om¬ 
kring 500 om året i gennemsnit! 

Hvert år er der altså mere end 
5.000 mennesker, som ikke henven¬ 
der sig til SUFOl med deres obser¬ 
vationer. Vi er ikke i tvivl om, at en 
væsentlig årsag til dette er, at de ikke 
ved, hvor man kan henvende sig 
(altså til SUFOl). En anden årsag er 
sikkert, at nogle ikke vil henvende 
sig af frygt forat blive til grin. 

I begge tilfælde har SUFOl et 
stort oplysningsarbejde at udføre, 
hvis disse forhold skal ændre sig. 
Dette er alfa og omega for forenin¬ 
gen. Jeg skrev derfor i lederen til 
UFO-Nyt nr. 4 fra 1994, at 1995 bl.a. 


ville komme til at stå i „oplysnings¬ 
arbejdets" tegn. Jeg lovede også, at 
SUFOl i 1995 for første gang i flere 
år ville udgive nye særhefter. 

Dette løfte er jeg nu glad for at 
kunne indfri! SUFOl har netop ud¬ 
givet ikke mindre end to særhefter: 
Det første hefte handler om ufo-bøl¬ 
ger. Heftet berører det vigtige spørgs¬ 
mål, om ufo-bølger er rent menneske¬ 
skabte i forbindelse med stor medie¬ 
omtale, eller om ufoerne optræder 
mere hyppigt visse steder og til visse 
tider. 

Det andet hefte er den spændende 
gennemgang af de danske observa¬ 
tioner af „dobbeltmåner", som 
SUFOl har analyseret. Ikke mindre 
end seks tilfælde kendes fra en pe¬ 
riode på omkring en måned. SUFOl 
har bl.a. sammen med meteorologisk 
institut kikket på mulige forklarin¬ 
ger af dette højst besynderlige fæ¬ 
nomen. 

Begge hefter er nærmere omtalt 
på bagsiden af dette nummer af 
UFO-Nyt. 

For at kunne realisere vore mange 
ideer om oplysningsarbejde er det 
nødvendigt med kapital. Det kræver 
et økonomisk fundament, hvis vi 
skal nå ud til den brede befolkning 
med oplysninger om ufoer bl.a. gen¬ 
nem udstillinger, foredrag og hefter. 

Et væsentligt bidrag til disse ak¬ 
tiviteter kommer fra SUFOIs to 
fonde: Forskningsfonden og Støtte¬ 
fonden. Foruden at vi igen vil op¬ 
fordre til, at man støtter SUFOl gen¬ 
nem disse fonde, kan vi nu tilbyde 
en helt unik gave til de trofaste bi¬ 
dragydere: Et lille oplag af kugle¬ 
penne med SUFOIs logo og navn 
påtrykt. En af disse kuglepenne 
fremsendes automatisk til alle, der 
giver et bidrag på kr. 50,00 eller 
mere på giro 9 11 77 25. 

Ja, minsandten, om der så ikke 
alligevel var en rød tråd gennem 
Gallup undersøgelsen over vores 
løfte om mere information i form af 
særhefter til de nye, unikke SUFOI- 
kuglepenne! □ 


AF PER 
ANDERSEN 

Danske rapporter 


AF ERLING 
HEGELUND 



Gådefulde lys, rumfolk 
og en synsk dame 
på Fyn 


„...Da objektet er tættest på, mærker de alle tre, at de ligesom bliver løftet 
eller suget op imod objektet, og samtidig hører de en hyletone ude fra vejen..." 


Mandag den 20. marts 1995 blev jeg 
ringet op af Torben Birkeholm (TB). 
En mand havde henvendt sig til ham 
om en gammel sag fra 1978. Under¬ 
vejs i interviewet kunne TB godt 
mærke, at der stak mere bag, og ef¬ 
terhånden kom vidnet, FH fra Od¬ 
ense, ind på den egentlige observa¬ 
tion. 

Da TB havde fået et resume, 
overdrog han sagen til mig, og jeg 
kontaktede vidnet med det samme. 
Her fik jeg hele historien eller i hvert 
fald det meste, for efterhånden som 
han fortalte, viste det sig, at „sagen“ 
var mere omfattende. 

Historien begynder egentlig med, 
at der bor en påstået synsk dame i 
Allesø lige nord for Odense. Hun har 
været i tv og i de lokale blade, hvor 
hun har forklaret om sine evner til 
at se auraer, se ind i fremtiden og til 
at heale. Hun har mange patienter/ 
klienter. Hver onsdag aften holder 
hun åbent hus, hvor folk kan komme 
og snakke om auraer m.m. Hun hæv¬ 
der, at hun kommer fra en anden pla¬ 
net, og at hun har sine evner fra rum¬ 
folk, som ofte kommer på besøg. 

Hr. FH og to piger AS og HT - 
alle tre i tyverne - havde hørt om de 
påståede rumbesøg i Allesø og ville 
en aften tage ud for at se, om der var 
noget om snakken. To af dem havde 
tidligere besøgt den synske dame. 

Søndag aften omkring midnat sad 
de i en bil med udsigt til en mark, 
der ligger mellem Allesøhallen og 
den synske kvindes hus. Et kvarter 
senere kan FH, som sidder på bilens 
forsæde, se nogle hvide og røde lys, 
der tændes og slukkes inde over 
marken. Derefter ser han en søjle af 
turkisfarvet lys, som kun er tændt i 
få sekunder. 


Ved halv-et tiden ser de alle tre 
et lysegråt objekt komme til syne 
ude på marken henne over en beton¬ 
rampe. Objektet er gennemsigtigt, 
idet de kan skimte nogle træer igen¬ 
nem det. Træerne er svagt oplyst 
bagfra af drivhusbelysning langt bag 
dem. Det lysegrå objekt bliver lang¬ 
somt stærkere i lyset og dermed ty¬ 
deligere at se. 

Da de har siddet i bilen og be¬ 
tragtet objektet i næsten en time, 
nærmer det sig bilen. Det kommer 
så tæt på, at det går lidt ind i motor¬ 
rummet. Det er stadig gennemsig¬ 
tigt, så de kan skimte konturer af 
baggrunden igennem det. Da objek¬ 
tet er tættest på, mærker de alle tre, 
at de ligesom bliver løftet eller su¬ 
get op imod objektet, og samtidig 
hører de en hyletone ude fra vejen. 
Hyletonen beskriver de som den, 
man hører i nogle biler, når man har 
glemt at spænde sikkerhedsselen. 
HT, som sidder på bagsædet, råber 
op, og langsomt trækker objektet sig 
tilbage ud over marken. I samme 
øjeblik hører de en metallisk lyd, li¬ 
gesom når man sparker på metal. 
Der er ingen i bilen, som sparker, det 
tjekker de, mens det står på. 

Inde på marken deler objektet sig 
i to halvkugler, der stadig hænger 
sammen (alle tre ser det), og et blåt 
lys bliver tændt. Det går i en vifte 
opad (FH og AS ser det). I det blå 
lys kommer der i få sekunder et 
ubådslignende objekt til syne (FH 
ser det). Derefter samles objektet 
igen og ser ud som før. 

Samtidig ser AS og FH et rør 
stikke nedad fra objektet, og FH ser 
ligesom en lygte køre henover ob¬ 
jektet i få sekunder. 

Derefter slukkes det hele, og de 


tre kører hjem. 

På vej hjem synes AS og FH, at 
de bliver forfulgt et stykke af vejen, 
mens HT ikke mærker noget. De 
standser, men ser ingenting. 

Da de kommer hjem, tegner de 
alle tre uafhængigt af hinanden det, 
de så. De er ikke enige om formen 
på det lysegrå objekt. FH mener, at 
det var halvkugleformet, mens HS 
synes, at det lignede en omvendt 
suppeterrin, og HT hardet til at være 
linseformet. De er enige om, at om¬ 
ridset var utydeligt. 

De er noget rystede og sidder og 
snakker om det indtil klokken seks 
om morgenen. 

Samme dag kontakter FH SUFOI. 
Da jeg taler med ham, vil han gerne 
ud til observationsstedet. Jeg kontak¬ 
ter Martin Lyck og Toke Haunstrup, 
da Toke tilfældigvis er i Odense. De 
er begge friske til en natlig udflugt 
til åstedet, og vi tre kører over til 
FH’s lejlighed, hvor vi får mulighed 
for at få historien igen, samt drikke 
noget kaffe så vi kan holde os vågne. 
Omkring klokken 23.30 kører vi 
derud. 

Fra klokken 24.00 til 01.15 er vi 
på observationsstedet uden at s e no¬ 
get usædvanligt, men tager bestik af 
omgivelserne. 

Næste dag interviewer jeg AS. 
Hun har en tillægshistorie at for¬ 
tælle. AS og en veninde har på et 
tidspunkt besøgt den synske dame. 
Mens de sidder hos hende og snak¬ 
ker, synes AS, at hun kan se nogle 
lysende trekanter i stuen, ligesom i 
glimt, men hun vil ikke sige noget 
om det. Først da veninden ser det 
samme, taler de om det, og den syn¬ 
ske bemærker, at det er små rum¬ 
skibe, de kan se. Det er for meget 

for AS, og hun går ud på trappeste¬ 
nen for at ryge en smøg. 

HT havde set mindst under ob¬ 
servationen, da hun var meget bange 
og havde kigget væk noget af tiden. 
Hun er sikker på, at hun så det grå 
objekt i det angivne tidsrum, og at 
det trak hende opad, da det var tæt¬ 
test på, samt at det delte og samlede 
sig igen. Resten bemærkede hun 
ikke. 

Jeg kontaktede den synske kvin¬ 
de, og fredag den 24. marts klokken 
14.00 kørte Martin Lyck og jeg ud 
til hende for at få et førstehånds¬ 
indtryk af det hele. 

Kvinden fortalte, at der i perio¬ 
der lander nogen ved hendes hus på 
en betonrampe ude på marken. Den 
har været brugt til landingsplads si¬ 
den 1940 ’eme (vi havde ikke fortalt 
hende om de andres observation af 
objekterne over betonrampen). De er 
venligtsindede og hjælper Jorden og 
dens befolkning. Hun er i konstant 
telepatisk kontakt med dem, og de 
er tit i hendes stue! 

De fylder hende med energi, som 
hun bruger til gode formål fx hea- 
ling. 

Hun hævder, at folk i Allesø er 


vant til besøgene udefra, men ikke 
snakker om det. Jeg ville derfor 
finde ud af, om folk virkelig vadede 
rundt i ufoer i Allesø. 

Jeg kontaktede de nærmeste na¬ 
boer, der alle har hus ud til den om¬ 
talte mark. Første nabo var en ældre 
dame. Forespurgt om mærkelige 
fænomener ude på marken, måtte 
hun svare benægtende. Hun havde 
hverken bemærket noget den pågæl¬ 
dende aften eller på nogen andre 
tidspunkter. 

Næste nabo var en ældre mand. 
Da jeg spurgte, om han havde set 
nogle ufoerfomylig, svarede han, at 
han hverken troede påVorherre eller 
ufoer. „De var fis i en hornlygte 44 . 
Jeg konkluderede, at han nok heller 
ikke havde set noget bag sin have. 

Den tredje var en midaldrende 
mand, som boede lidt længere nede 
ad vejen. Han var meget flink til at 
svare på spørgsmål, men havde hel¬ 
ler aldrig bemærket noget. 

Sidste chance var en ældre mø¬ 
belsnedker, der boede omme på den 
anden side af marken, lige ved 
Allesøhallen. Han bor kun 70 meter 
fra betonrampen, så alt, hvad der 
eventuelt rører sig der, kan ses fra 


køkkenvinduet. 

Han kunne fortælle, at beton¬ 
rampen var endestationen på en jern¬ 
bane, som tyskerne havde anlagt 
underkrigen. Han havde selv set tog 
køre til Allesø. Men noget mærke¬ 
ligt ude på marken havde han aldrig 
bemærket. 

Ingen af de fire kendte den syn¬ 
ske dame eller vidste noget om hen¬ 
des påståede kontakter med rumfolk. 

Konklusionen på denne historie 
er ikke nemmere end så mange an¬ 
dre historier. Tværtimod. Ufofor¬ 
eninger har svært ved at håndtere 
kontaktpersoner, der hævder, at de 
jævnligt får besøg af og kommuni¬ 
kerer med rumfolk. Som regel er de 
selv de eneste, der kan se de omtalte 
besøgende, hvilket gør hele historien 
mindre interessant for andre. 

Den umiddelbare troværdighed af 
de tre vidner er høj. De kan dog 
eventuelt have sammensat observa¬ 
tionsbrudstykker under den synskes 
stærke indflydelse, så det har mun¬ 
det ud i en samlet „observation af et 
ufo 44 . Nu må vi se, om der melder 
sig andre vidner fra det pågældende 
område. 

□ 


Tre anderledes lys over Aalborg 


Lars Mosbæk er ivrig amatørastro¬ 
nom og har haft mange oplevelser 
med naturlige fænomener: ildkugler, 
stjerneskud, nordlys, fly og meget 
andet. Den 4. april oplevede han dog 
noget særdeles uforklarligt. 

Denne aften i april ville Lars Mos¬ 
bæk observere svage galakser i 
stjernebillederne Løven og Jom¬ 
fruen. Ved et-tiden kunne han ikke 
længere se galakserne, da der fra 
vest kom et højtliggende skydække. 


En 89-årig kvinde bor på en ejen¬ 
dom ved Jordløse på Sydfyn. Ejen¬ 
dommen ligger tre minutters gang 
fra naboer. Soveværelset ligger ud 
til en have med store træer, hvor der 
bagved er marker, men ingen vej. 

Midt om natten den 22. marts 
1995 vækkes hun af et meget kraf¬ 
tigt gullighvidt lys, som kommer ind 
ad vinduet og oplyser hele værelset. 
Damen er dårligt gående og står ikke 


Lars Mosbæk overvejede at gå 
ind og f å varmen igen, da der fra syd 
kom tre objekter hen over himlen 
mod nord. I begyndelsen syntes han, 
at det egentlig så meget flot ud med 
tre satellitter i en parallel bane. Lys¬ 
styrken var som den østligste stjerne 
i Løven. Indtil dette øjeblik var det 
ikke noget særlig usædvanligt, men 
pludselig skiftede den venstre „sa¬ 
tellit 44 bane. Den bevægede sig i 
meget skarpe sving omkring det 


op for at undersøge fænomenet nær¬ 
mere. I en halv time lyser det, og hun 
kan mærke, at temperaturen stiger i 
værelset. Derefter bliver lyset lang¬ 
somt svagere og forsvinder helt. 

Kvinden undersøger ikke, om der 
er nogen mærker udenfor, da hun 
kun kan gå ved krykker og bor alene. 

□ 

eh 


midterste objekt. 

Lars Mosbæk fulgte objekterne 
op over zenit, men kunne så ikke 
længere følge dem, da udhænget fra 
taget tog udsynet. Han løb igennem 
lejligheden for at følge dem fra køk¬ 
kenvinduet, men der var for meget 
lys på den anden side af huset til at 
se objekterne. Denne observation 
tog ca. 5 sekunder. □ 

Martin Lyck 


Sorte 
trekanter 
ved Fåborg 


To personer ved Fjællebroen havn 
på Sydfyn ser om aftenen kl. ca. 
19.15 i juni/juli 1991 tre matsorte 
trekanter i luften. De iagttager tre¬ 
kanterne i ca. fem minutter, hvor de 
står stille på himlen. Derefter er 
fænomenerne pludselig væk, uden 
vidnerne nåede at opfatte, hvordan 
de forsvandt. Der kom ingen lyd fra 
de sorte trekanter. □ 

eh 


Stærkt lys 

AF OLE 

HENNINGSEN 



Den 17. 
november 1974 
tog en kendt 
forretningsmand 
dette foto nær 
Nørresø i 
Viborg. 

(Foto: SU FO Is 
fotoarkiv) 


Luftigt rumskib over 

Viborg 


I de sidste 20 år er et spændende foto fra Viborg adskillige gange dukket op 
i medierne. Visse ufo-kredse er stadig overbeviste om, at man på fotoet kan 
se et ægte rumskib. I SUFOI er vi dog ikke i tvivl om, at der er tale om et 
skylignende fænomen, som ikke nødvendigvis skulle behøve nærmere omtale. 
Men en fornyet forespørgsel fra USA får UFO-Nyts redaktion til igen at grave 
i arkivmaterialet. 


Spændende foto 


Gennem en længere årrække har 
man med mellemrum set et dansk 
såkaldt ufo-foto gengivet i uden¬ 
landske medier. Der er tale om et far¬ 
vebillede af et spændende skylign¬ 
ende fænomen taget i 1974 af en lo¬ 
kal forretningsmand i Viborg under 
en morgentur med hunden. Fænome¬ 
net på billedet ligner mest af alt en 
vandmand, der er havnet uden for sit 
rette element. 


Visse ufo-foreninger og enkelt¬ 
personer har gennem årene påstået, 
at fotoet viser et fartøj fra det ydre 
rum (1). Havde man i højere grad 
brugt „det indre rum“, kunne meget 
nonsens-skriveri være sparet. 

Forespørgsel til SUFOI 


Som årene er gået, har vi i SUFOI 
ment, at det måske var bedst, om 
fotoet fik lov til at hvile i fred. Men 
for nogen tid siden fik vi igen en 


henvendelse fra udlandet om bille¬ 
det. Denne gang fra Gayle Nesom i 
Texas. Han er lokal repræsentant for 
den amerikanske ufo-organisation 
MUFON (Mutual UFO NetWork) i 
Harris County (Houston) (2). 

Han havde i første omgang set 
billedet præsenteret ved en ufo-kon¬ 
gres i Florida i 1993. Dernæst duk¬ 
kede det op på hans PC-skærm, da 
det optræder blandt mange andre 
fotos på en meget udbredt ufo- 
CD-ROM. 

Den amerikanske henvendelse 
gik i første omgang til en organisa¬ 
tion i Finland, men billedet er som 
omtalt taget ved Viborg i Jylland og 
ikke det Viborg, som har tilknytning 
til Finland. Henvendelsen er fra Fin¬ 
land derfor gået videre til SUFOI. 

Politirapporten 


Beretningen om fotoet begynder 
egentlig med en rapport (3), som en 
politibetjent (herefter kaldet KK) 
ved Ordenspolitiet i Viborg ud- 
færdiger den 28. april 1975. Rappor¬ 
ten er stilet til chefen for Flyvesta¬ 
tion Karup, oberst N. Lund, og hand¬ 
ler om „observation af luftfartøj over 
Nørre Sø, Viborg, søndag den 17. 
november 1974, kl. ca. 0900.“ 

I politirapporten skriver KK bl.a. 
følgende: 

„Som kunde i xx-Foto (navnet 
ændret af red.), Viborg, blev jeg fre¬ 
dag, den 1114-75 gjort opmærksom 
på et foto, taget af en kunde. Bille¬ 
det - et farvefoto - skulle efter si¬ 
gende vise et luftfartøj af ukendt 
oprindelse. 

Jeg fik oplysning om kundens 
identitet og henvendte mig person¬ 
ligt til ham fredag den 15/4 d.å. På¬ 
gældende er herefter nævnt som af¬ 
hørte. 

Afhørte oplyser, at han søndag 
den 17. november 1974 kl. ca. 0900 
lokal tid gik tur langs med den øst¬ 
lige side af Nørre Sø i Viborg. Han 


var alene. 

Temperaturen var ca. 5 grader 
celcius, og vejret var klart og med 
let dis lavt over Nørre Sø. (Redak¬ 
tionel tilføjelse: Vinden kom fra SV 
med en vindhastighed på 10 kts. 
ifølge vejrrapport fra Vejrtjeneste¬ 
center Karup (8)). 

Han medbragte sin hund og et 
kamera med farvefilm til papir¬ 
billeder i størrelsen 24x36 mm. 

Han oplyste om sig selv, at han 
er et naturmenneske og holder af at 
nyde og iagttage fuglelivet langs 
med søen. Formålet med turen den 
dag var at komme på foto-hold af 
fuglelivet langs med søens bred. 

Her understregede afhørte, at 
han er i besiddelse afen god iagtta¬ 
gelsesevne og er i stand til at regi¬ 
strere alt, hvad der bevæger sig. 

Pludselig bemærkede han et luft¬ 
fartøj over Nørre Sø’s vestlige sø¬ 
bred. Han fattede straks sit kamera og 
tog et billede af far tøjet, som stod stille 
i luften på anførte position. Da afhørte 
havde taget et billede, så han sig ha¬ 
stigt om for at henlede andres op¬ 
mærksomhed på fartøjet - i do¬ 
kumentationsøjemed. Men ingen var 
i nærheden af afhørte. Da han igen så 
i retning mod fartøjet, var det forsvun¬ 
det. 

Afh. vil anslå, at han befandt sig 
i en afstand af 500-1000 meter fra 
fartøjet. Fartøjet afgav ikke støj, fy¬ 
sisk ubehag eller lignende. 

Afhørte er meget interesseret i at 


få at vide, hvad han har set, og over¬ 
gav mig beredvilligt såvel tilveje¬ 
bragte billeder som negativet, med 
kommentaren om, at han er en alt 
for optaget forretningsmand til, at 
han har tid til at undersøge forhol¬ 
det nøjere. 

Jeg sendte derpå negativet til 
C entr al bureauet for farvefotografisk 
afdeling, Politigården i København, 
med materialet stemplet som fortro¬ 
ligt. Jeg anmodede om at få lavet 
forstørrelser samt udsnit af disse 
med vægt på at fremhæve konturer 
og detaljer ved fartøjet. Al billedma¬ 
teriale blev derpå returneret til mig. 

Billederne viser et cirkelformet 
fartøj, som skønsmæssigt kan være 
på tyve meter i diameter om end be¬ 
tydeligt mere. Formen er udpræget 
aerodyamisk, og leder tanken hen på 
aerodynamiske rumskibe somfeks. 
typen Boing X-20 Dyna Soar. Skyg¬ 
ger på fartøjet vidner om stærkt af¬ 
rundede former som øjensynlig tå¬ 
ler store hastigheder uden fare for 
partiel afbrænding. “ 

Politibetjent KK slutter sin rap¬ 
port til chefen for Flyvestation Ka¬ 
rup med at anføre, at han er til dispo¬ 
sition med billedmateriale og yder¬ 
ligere oplysninger. Han nævner også 
i rapporten, hvilke fire personer in¬ 
den for Politietaten, der på davæ¬ 
rende tidspunkt har kendskab til sa¬ 
gen, samt at pressen ikke er under¬ 
rettet. 

Kopi af politirapporten blev end¬ 
videre sendt til Politiets Efterret¬ 
ningstjeneste. 

Kommentarer til politirapporten 


Vi er i SUFOI bekendt med identi¬ 
teten af politibetjent KK - et trovær¬ 
digt og pålideligt menneske, som 
undertegnede (OH) har haft person¬ 
lig kontakt med ved flere lejlighe¬ 
der. SUFOI kender også identiteten 
af observatøren/fotografen (kendt 
forretningsmand i Viborg). Han øn¬ 
skede fra starten ikke at få sit navn 
frem i offentligheden i forbindelse 
med billedet. Dette ønske respekte¬ 
rer vi stadigvæk, selv om efternav¬ 
net har været nævnt en del steder i 
udenlandske tidsskrifter. I det føl¬ 
gende kaldes fotografen TM. 

Politibetjent KK giver med sit 
ordvalg i rapporten til Flyvestation 
Karup indtryk af, at fotoet må vise 
en slags flyvende fartøj. Han har 
senere givet udtryk for, at han med 
denne formulering håbede at kunne 
vække interesse for en mere gen¬ 
nemgribende undersøgelse af det 
interessante foto. 

Kort over 
nordøstlige del 
af Viborg. 

1 . 

Observatørens 
position, da 
han fotogra¬ 
ferede 
fænomenet. 
Retningen til 
fænomenet er 
også markeret. 
2 . 

Houlkærvængets 
Varmecentral 
på Odshøjvej. 
Med pilen er 
vindretningen 
markeret. 

(Tegning: Ole 
Henningsen) 



Dyna Soar fløj aldrig 


KK nævner i sin politirapport, at 
formen leder tanken hen på aerody¬ 
namiske rumskibe som fx typen 
Boing X-20 Dyna Soar. Her må det 
dog anføres, at dette rumfartøj op¬ 
rindeligt skulle have været opsendt 
via en Titan 2-raket. Det ser ikke 
specielt areodynamisk ud (som det 
er ment i rapporten), og X-20 Dyna 
Soar kom i øvrigt aldrig ud at flyve 
(4). 

Efter modtagelsen af rapporten 
fra Ordenspolitiet i Viborg hen¬ 
vendte OL Thorsen fra Flyvertaktisk 
Kommando (FTK) i Karup sig nogle 
dage efter til KK på politistationen i 
Viborg og fik forevist billedet. OL 
Thorsen fik overdraget farvefotos og 
udsnitsforstørrelser til videre mili¬ 
tære undersøgelser. 

Da der ikke fra FTK i løbet af kort 
tid kom en forklaring, rykkede KK. 
FTK svarede derefter, at man øn¬ 
skede at korrigere nogle oplysnin¬ 
ger om fotoet og specielt det sted, 
hvor fotografen havde befundet sig, 
da han tog billedet (5). 

Det var umiddelbart FTK’s vur¬ 
dering, at billedet kunne forklares 
som en form for meteorologisk fæ¬ 
nomen. 

SUFOI fik kendskab til billedets 
eksistens ved årsskiftet 1975/76, og 
det medførte en del korrespondance 
med KK. Negativet fik vi til kopie¬ 
ring og nærmere undersøgelse i lø¬ 
bet af efter året 1976. En henvendelse 
om yderligere oplysninger fra obser¬ 
vatøren personlig blev ikke besva¬ 
ret, og der var for lidt detaljer frem¬ 


me til at komme ret meget videre på 
daværende tidspunkt. 

Ikke svindel med negativet 


Det omtalte foto sidder i en farve- 
negativstrimmel med 4 negativer (nr. 
2-3-4-5) af en 35 mm KODAK 
Kodacolor II film. Andre negativer/ 
aftryk er ikke fremkommet. Det fo¬ 
tograferede fænomen forekommer 
kun på negativ nr. 2, og de øvrige 
optagelser har ingen sammenhæng 
med nr. 2. Der er intet tegn på no¬ 
gen form for manipulation med ne¬ 
gativmaterialet. 

Ad omveje fik SUFOI i somme¬ 
ren 1978 at vide, at det nu var mu¬ 
ligt at få en kopi af den originale 
politirapport. Den dukkede op sam¬ 
men med yderligere detaljer om¬ 
kring optagelsesstedet, som der var 
lidt divergerende opfattelser af. KK 
havde derfor den 28. juni 1978 væ¬ 
ret sammen med fotografen i områ¬ 
det ved Nørresø for at påvise det helt 
korrekte optagelsessted. 

Billedet er taget lige nord for den 
nu nedrevne Houlkærgård øst for 
Nørresø i østlig retning. Ved hjælp 
af et aftryk af billedet lykkedes det 
KK og TM at stedfæste trækronerne 
i billedets højre side samt det le¬ 
vende hegn forneden i billedet til¬ 
ligemed lysmasten i venstre side af 
billedet. 

Fotografen TM fortalte ved sam¬ 
me lejlighed KK, at det var lige som 
om, genstanden sugede dampen op 
i sig. Han mente desuden, at genstan¬ 
den var langt mere end 20 meter i 
diameter (5). 


IGAP-undersøgelse 


I september 1978 overlod KK nega¬ 
tivet til fhv. major H.C. Petersen, fra 
organisationen IGAP, fordi KK øn¬ 
skede, at flest mulige kunne under¬ 
søge sagen. Dette resulterede i en 
omtale i bladet UFO-Kontakt nr. 1/ 
1979. Heri refereres en såkaldt un¬ 
dersøgelse og analyse foretaget af 
den fhv. ungarnske major Colman S. 
vonKevieczky, der har optrådt på 
ufo-scenen siden tresserne, hvor han 
i en periode var ansat ved FN i New 
York. 

VonKevieczky er en ganske far¬ 
verig og fascinerende person, der har 
beskæftiget sig meget med ufo-fo¬ 
tos. Men på dette område har man 
gennem årene alligevel set ham 
komme frem med de mest utrolige 
nonsens-forklaringer på helt natur¬ 
lige tildragelser. 

Skyen bliver til rumskib 


„Analysen" fra VonKevieczky siger da 
også i sin overskrift, at det er en „Klas¬ 
sisk tildragelse, hvor et ikke-jordisk 
fartøj optræder i lave og mellemlave 
højder." 

Under overskriften „Rumfartøjet" 
hedder det bl.a.: „Det i luften svæ¬ 
vende objekt er et fartøj uden noget 
synligt fremdriftsmiddel og styreflader 
i lighed med almindelige luftfartøjer 
konstrueret af den jordiske luftfarts¬ 
videnskab og do. teknologi. 

På den anden side er fartøjet af 
den kendte diskos type med en 
stærkt fremhævet, mørk perimeter. 
Det svæver ca. 100 m overjorden, 

30 grader over horisonten og er be¬ 
lyst bagfra af solen fra en kl. 4 posi¬ 
tion i SSE retning. 

Fartøjets skyggeside afslører 
temmelig klart et solidt, metallisk 
objekt med en moderat opbygget 
kuppel-struktur og med en ring, som 
udvikler en dampsky..(1) 

Gad vide, om det er det samme 
foto, vi har set på? Men svaret er jo 
nok, at det ikke er set med de samme 
øjne! 

SUFOI spørger flyvevåbnet 


I januar 1979 modtog SUFOI igen 
det originale negativ til videre un¬ 
dersøgelse. Det bevirkede bl.a. en 
henvendelse til Flyvertaktisk Kom¬ 
mando (FTK) i Karup for at erfare 
nærmere om FTK’s undersøgelser 
og konklusioner i sagen (6). 

Af svaret fra FTK (7) fremgår 
det, at FTK oprindelig fik overdra¬ 
get sagen den 2. maj 1975. Da det af 
materialet fremgik, at politiets farve¬ 
fotografiske afdeling på Politigården 
i København, fandt dokumenteret, at 
billedet var ægte, iværksatte FTK en 
rutinemæssig undersøgelse af sagen. 


Ingen fly i området 


Det kunne hurtigt konstateres, at der 
hverken havde været civile eller mi¬ 
litære fly over eller i nærheden af 
området på det angivne tidspunkt. 

FTK skriver videre, at det ved 
drøftelse af sagen med forskellige 
kolleger, bosat i Viborg, erfaredes, 
at flere af disse havde set lignende, 
men langt fra så markante fænome¬ 
ner, i forbindelse med damp- eller 
røgudslip fra Viborg Varmeværk. 

Med baggrund i den indhentede 
vejrrapport (8) mente Flyvertaktisk 
Kommando, at det fotograferede fæ¬ 
nomen måtte være forårsaget af et 
lokalt dampudslip. 

På grund af SUFOls henvendelse 
med bl.a. en korrekt angivelse af 
optagelsesstedet, havde FTK fundet 
anledning til at gennemgå sagen 
igen. 


Dampudslip - siger FTK 


FTK fastholdt, at fænomenet er et 
dampudslip, ikke fra Viborg Varme¬ 
værk, men fra varmecentralen ved 
boligområdet Asmildparken. Flyver¬ 
taktisk Kommando nævner i den for¬ 
bindelse, at sådanne dampudslip 
ifølge oplysninger fra Viborg Var¬ 
meværk ikke er usædvanlige i for¬ 
bindelse med bundblæsning af ked¬ 
lerne på varmecentralerne. 



Ole Henningsen 
med Viborg- 
fotoet og 
politirapporten 
samt korres¬ 
pondance med 
Flyvertaktisk 
Kommando. 
(Foto: Ole 
Henningsen) 


Efterlysning i UFO-Nyt 


Med baggrund i disse oplysninger 
offentliggjorde vi billedet i UFO- 
Nyt og efterlyste læseres oplysnin¬ 
ger i sagen for om muligt at kaste 
mere lys over den. 

Der kom flere læserhenvendelser 
bl.a. fra en hjemmeværnsmand, der 
selv havde været med til at frem¬ 
bringe eksplosioner for at simulere 
en paddehattesky fra en atombombe. 

Sort ring på himlen 


Det var ikke første gang, at SUFOI 
havde fået henvendelser i forbin¬ 
delse med øvelses-atomgranater. Ole 
J. Knudsen ledede tidligere SUFOls 
Alarmcentral og fik den 20. oktober 
1978 en telefonisk henvendelse fra 
to unge, der dagen i forvejen havde 
passeret Holstebro Kaserne kl. 
15.45. På himlen fik de øje på en 
hvid krans, der omgiver en massiv 
sort ring. Det hvide hvirvler omkring 
ringen, og fænomenet stiger og op¬ 
løses efterhånden (9). 

OJK kontaktede Holstebro Ka¬ 
serne og fik bekræftet, at der på det 
angivne tidspunkt, den 19. oktober 
1978, var blevet foretaget en spræng¬ 
ning af den nævnte type. 

SUFOI var senere i forbindelse 
med Birthe Jensen, Lyngby, der var 
på besøg i Nørre Felding den 19. 
oktober. Sammen med andre så hun 
den skarpt aftegnede, sorte ring på 
himlen og havde åndsnærværelse 
nok til at få fænomenet fotografe¬ 
ret. Som det ses på hendes billeder, 
som hun stillede til rådighed for 
SUFOI, opløstes den mørke ring ef¬ 
terhånden og blev omdannet til en 
en lille sky på himlen (9). 



Nørre Felding 
den 19. oktober 
1978. Birthe 
Jensen 

observerede og 
fotograferede en 
røgring på 
himlen efter 
sprængning af 
øvelses-atom- 
granat. 

(Foto: SUFOls 
Fotoarkiv) 

Sprængning af 
en øvelses- 
at omgran at, der 
viser røg- 
fænomenets 
udviklingsfaser. 
Billederne er 
venligst stillet til 
rådighed af 
Jyske Ingeniør¬ 
regiment, 
Randers. 




Fort Belvoir, 
USA, september 
1957. Røgring 
på himlen efter 
sprængning af 
øve l se s-at om¬ 
gran at. 

(Foto: SUFO/s 
Fotoarkiv) 


Man tager fem benzintromler... 


Officeren fra Holstebro Kaserne 
videregav endda O JK opskriften på, 
hvordan man laver den sorte røgring 
på himlen: Man tager fem stk. 200- 
liter benzintromler iblandet diesel¬ 
olie og stillertromlerne i en ring. I 
midten anbringes 200g TNT og hele 
herligheden antændes med en hvid- 
fosforladning. 

Der udvikles en meget realistisk 
paddehattesky, omkring 100 m i dia¬ 
meter, og toppen af paddehatteskyen 
kan så omdannes og fortsætte som 
en koncentreret, sort røgring. Om¬ 
kring selve ringen hvirvler luften ret 
hurtigt rundt, og til sidst mister dan¬ 
nelsen sin energi og ses som en lille, 
hvid sky. 

Der er altså tale om et fænomen, 



hvis oprindelse er særdeles velkendt. 
Billeder af denne type fænomener er 
da også dukket op i ufo-litteraturen 
gennem en årrække. Det mest pub¬ 
licerede tilfælde er tilbundsgående 
undersøgt og omtalt i den såkaldte 
Condon-rapport, et universitets¬ 
studium i ufo-fænomener foretaget 
i 1960’erne ved Colorado Universi¬ 
tetet (10). 

Ens fotos fra USA og Nørre 
Felding 


En menig tog i september 1957 i alt 
seks fotos af en markant mørk ring 
på himlen ved Fort Belvoir i Virgi¬ 
nia, USA. I løbet af meget kort tid 
blev den mørke ring opløst og om¬ 
dannet til en lille sky. I Condon-rap- 
porten refereres de undersøgelser, 
som beretning og billeder har været 
underkastet, og konklusionen er helt 
kla^r: Der var tale om observation og 
fotografering af en øvelses-atom- 
granat. 

Når man sammenligner billeder¬ 
ne fra Nørre Felding med billederne 
fra Fort Belvoir, er der ingen tvivl 
om, at der er tale om samme type 
fænomen. 

Samtidig viser begge serier fotos, 
at der meget vel kan dannes et sky¬ 
lignende fænomen på himlen med 
markante mørke aftegninger, uden at 
dette har med rumfartøjer at gøre. 

Camoufleret UFO? 


Bladet UFO-Kontakts redaktion har 
dog en anden opfattelse. Viborg-fo- 



toet bliver fortsat betegnet som et ca¬ 
moufleret ufo. Dette gælder også 
ovennævnte veldokumenterede ob¬ 
servation med fotos fra Nørre Fel¬ 
ding: Et camoufleret ufo! (11) 

Fotoet bliver 

computer-analyseret i USA 


Hvor langt kan man videre komme 
med undersøgelsen af farvefotoet fra 
Viborg? 

I 1980 sendte SUFOI det originale 
negativ og aftryk af billedet til orga¬ 
nisationen Ground Saucer Watch 
(GSW) i US A for en nærmere analyse. 

GSW har gennem årene med 
mere eller mindre succes gennem¬ 
ført en lang række computer-base¬ 
rede analyser af ufo-fotos. Ved hjælp 
af avancerede teknikker øges kon¬ 
trasten og detaljerigdommen i et bil¬ 
lede, der derfor indeholder langt 
flere informationer, end man umid¬ 
delbart kan opfatte med det menne¬ 
skelige øje. PrincipperneforGSW’s 
arbejde har tidligere været omtalt i 
UFO-Nyt, bl.a. i nr. 2/1981. 

Undersøgelsens hovedpunkter 


I analysen af Viborg-fotoet anfører 
GSW følgende punkter: 

„ 1. Det skylignende fænomen er me¬ 
get diffust og derfor blottet for en¬ 
hver form for struktureret fremto¬ 
ning. 

2. Det uidentificerede fænomen er i 
en betydelig afstand fra observatø¬ 
ren/kameraet. 

3. Der er intet tegn på svindel eller 

pillen ved negativet. 

4. Digital måling af gråtonevær¬ 
dierne af de enkelte billedelementer 
afslører, at der ikke er nogen form 
for struktur i skyen. 

5. Såfremt kameraet var udstyret 
med et standard 50 mm objektiv, der 
er almindeligt for et 35 mm kamera, 
er synsfeltet 46 grader. Det uidenti¬ 
ficerede fænomen er ca. 4,5 grader 
og stort i udstrækning. 

6. Skyggerne på det uidentificerede 
fænomen indikerer en lav solhøjde. 

7. Der er ingen struktur i det mørke 
bånd i midten af det uidentificerede 
fænomen, ligesom denne mørke af¬ 
tegning heller ikke skyldes en form 
for objekt i dampen/skyen. “ 

GSW anfører i sine konklusioner, 
baseret på målingerne og computer¬ 
analyserne, at der efter GSW’s op¬ 
fattelse er tale om en usædvanlig sky 
(12). Man mener endvidere, at det 
kunne dreje sig om en speciel slags 
cumulus sky. Dette er vi i SUFOI 
dog ikke enige i. 

Hvor stammer fænomenet fra? 


Alt peger på, at der er tale om en 
form for markant røg- eller damp¬ 
udslip fx fra en lokal varmecentral. 

Af mulige kandidater fandtes i 
området i 1974 i alt tre varmecen¬ 
traler. 

Overlund Varmeværk ligger på 
Toftegårdsvej noget syd for stedet, 
hvorfra billedet blev taget. Ud fra 
den sydvestlige vindretning kunne 
værket dog rent geografisk være en 
udmærket kandidat. 

Også Viborg Varmeværks varme¬ 


central på Gyldenrisvej kunne ud fra 
vindretningen fra SV være en anden 
kandidat. Dog skulle et dampudslip 
i så fald være passeret hen over store 
dele af Viborg og var sikkert blevet 
set af adskillige af byens borgere. 
Med den anførte vindhastighed ville 



Et dampudslip fra Boligselskabet 
Viborgs varmecentral på Odshøjvej 
var sandsynligvis årsag til 
fænomenet på himlen. 

(Foto: Ole Henningsen) 

udslippet formentlig også have mi¬ 
stet sin markante form, før det nå¬ 
ede over på den østlige side af Nør- 
resø. 

Højst sandsynligt stammer ud¬ 
slippet fra varmecentralen på Ods¬ 
højvej lige nord for Houlkærvænget 
(tidligere Asmildparken), der ejes af 
Boligselskabet Viborg. Ifølge oplys¬ 
ninger fra Viborg Kommunes Tek¬ 
niske Forvaltning er varmecentralen 
taget i brug i 1973 (13). 

Varmecentralen ligger øst for 


Nørresø meget tæt på området, 
hvor fotoet blev taget. Et udslip fra 
centralens skorsten ville med en 
vindretning fra SV straks efter 
komme ind i den aktuelle foto¬ 
graferingsretning, som det ses af 
kortet over observationsområdet. 

Manglende skorsten er der 
stadig! 


Det har været hævdet, at der ikke 
i området var skorstene, der kunne 
have forårsaget det omtalte fæno¬ 
men på himlen (14). Ved besøg på 
observationsstedet har underteg¬ 
nede dog ved selvsyn konstateret 
tilstedeværelsen af ovennævnte 
værks skorsten. Ved blot en lille 
ændring i optagelsesvinklen får 
man såmænd også toppen af skor¬ 
stenen med på sit foto (se næste 
side). 

Konklusion 


Efter alle foreliggende oplysnin¬ 
ger og undersøgelser foretaget 
gennem årene er der ingen tvivl 
om, at fotoet viser en markant 
form for røg- eller dampudslip fra 
en skorsten - sandsynligvis en var¬ 
mecentral. 

Adskillige andre fotosager - 
danske som udenlandske - viser 
med al ønskelig tydelighed, at der 
intet belæg er for at påstå, at fo¬ 
toet viser en eller anden form for 
fast genstand - ej heller et fartøj 
fra det ydre rum. 

Det er håbet, at denne detalje¬ 
rede redegørelse om det i øvrigt 
interessante foto fra Viborg kan 
medvirke til én gang for alle at 
bringe den nødvendige klarhed 
over fotoets oprindelse og sand¬ 
synlige forklaring. □ 

Kildehenvisninger: 

1) UFO-Kontakt nr. 1/1979, side 
19/23 

2) Brev fra Gayle Nesom af 12. 
august 1994 til UFO Research of 
Finland, videresendt til SUFOI 

3) Rapport dateret mandag den 28. 
april 1975 fra politibetjent KK ved 
Ordenspolitiet i Viborg til oberst 
N. Lund, Flyvestation Karup 

4) Duncan Lunan: New Worlds 
For Old, William Morrow and 
Company, Inc., New York 1979, 
side 41/42 

5) Korrespondance mellem KK og 
Ole Henningsen, 2. juli 1978 

6) Korrespondance mellem 
Flyvertaktisk Kommando og Ole 
Henningsen, 28. januar 1979 



Det skylignende fænomen er ifølge GSWs computeranalyse meget diffust og 
mangler enhver form for struktureret fremtoning. 

(Foto: GSW/SUFOls Fotoarkiv) 

Fotosag 


Det er ofte 
hævdet, at der 
ikke var 
skorstene i 
området, som 
kunne forårsage 
det foto¬ 
graferede 
fænomen. På 
dette foto (som 
desværre er 
meget mørkt) ses 
imidlertid 
varmecentralens 
skorsten nederst 
til højre. 

(Foto: Ole 
Henningsen) 



7) Korrespondance mellem Flyver¬ 
taktisk Kommando og Ole Henning¬ 
sen, 26. februar 1979 

8) Rapport om vejrforholdene om¬ 
kring Viborg den 17. november 1974 
kl. 0800 gmt, udarbejdet af Vejr¬ 
tjenestecenter Karup, 5. maj 1975 

9) UFO-Nyt, juli/august, nr. 4/1979 

10) Edward U. Condon: Scientific 
Study of Unidentified Flying Ob- 


jects, Bantam Books, New York 
1969, sag. nr. 50 

11) UFO-Kontakt nr. 3/1993, side 
119 

12) Rapport vedr. Viborg-fotoet fra 
Ground Saucer Watch, Phoenix, 
Arizona, USA, udfærdiget af foto¬ 
konsulent Fred Adrian og direktør 
William H. Spaulding fra GSW 

13) Telefoniske oplysninger og fax¬ 


korrespondance mellem Viborg 
Kommunes Tekniske Forvaltning og 
Ole Henningsen, april 1995 

14) Colman vonKevieczky: The Vi¬ 
borg Smoke-Puff, The Silkeborg 
Lens Flare and CENAP’s Missing 
Physics Class In Germany 
Der foreligger endvidere en lang 
række breve og enkeltbilag i det om¬ 
fattende arkiv om sagen. 


Ufoer på videofilm 


Masters of the Stars 

Videoen fortsætter, hvor „Messengers of Destiny“ sluttede: Optagelser af nogle af de mest omfattende 
og hyppige ufo-hændelser i Mexico. Bl.a. optagelser i dagslys af en hændelse fra 1. januar 1993, hvor 
tre ufoer blev filmet over en motorvej - trafikken gik helt i stå på grund af de mystiske lys. Dette er en 
video, der er mindst lige så spændende som forløberen. 

Pris kr. 250 incl. forsendelse 

The Terrestrial Connection 

Her kan du opleve foredraget for FN, som blev holdt af den tidligere NASA konsulent Richard 
Hoagland. Derudover indeholder videoen bl.a. optagelser og diskussion af den underlige 
Mars-stenformation, der ligner et ansigt, herunder de nyeste computeranalyser af billedet. 

Pris kr. 190 incl. forsendelse 

Messengers of Destiny 

Den første af videoerne om de fantastiske lys over Mexico, bl.a. optaget under solformørkelsen i 
1991. Flere af dem er virkelig mystiske, og på grund af solformørkelsen var der en masse mennesker, 
der observerede og filmede de mærkelige lys. Det er en af de mest spændende film om ufoer, som vi 
har set i lang tid. 

Pris kr. 250 incl. forsendelse 

Videoerne kan bestilles ved at indbetale beløbet på giro 9 11 77 25 til SUFOI, Postboks 6, 2820 
Gentofte. Skriv venligst på modtagerdelen, hvilke(n) videofilm , der bestilles. 

Faren ved en 
tissepause! 

Da Bill standsede bilen på en øde vej sent om aftenen for at „lette trykket", 
kunne han ikke vide, at der ville gå halvanden time, inden han igen kunne 
sætte sig bag rattet - efter en hårrejsende oplevelse. 


En aften var den engelske forret¬ 
ningsmand Bill (pseudonym) i Ches- 
ter til et møde. Mens hans kolleger, 
der ikke var i bil, drak alkohol, holdt 
han sig til kaffe, og han drak flere 
kopper. 

Senere var han på vej hjem til 
Leek ad øde og mørke landeveje. Da 
han var nord for Rudyard Lake, gjor¬ 
de kaffen sin virkning. Han var nødt 
til at holde ind til siden for at „lette 
trykket". 

Tilfældigvis holdt han ind ved 
Bridestones, som er en stensætning 
fra oldtiden. Han var ikke interesse¬ 
ret i arkæologi, men han vidste dog, 
hvad stensætningen var. Det var 
næsten midsommer, og han kunne 
se omridset af stenene mod den lyse 
himmel. Men han så også noget an¬ 
det. 

Over stenene var der et gyldent 
lys, der som en fakkel oplyste hele 
området. Mens han overvejede at 
undersøge det nærmere, begyndte 
det at slå gnister, og han ombestemte 
sig. Det var nok nogle fulde folk ude 
på narrestreger, tænkte han. 

En gylden kugle 


Bill skyndte sig tilbage til bilen for 
at køre videre, men motoren var død. 
Han prøvede at starte den flere gan¬ 
ge, men uden Jield. Han steg derfor 
ud for at kikke på motoren, men in¬ 
den han nåede at åbne motorhjel¬ 
men, så han, at lyset nu kom lige 
imod ham med form som en gylden 
kugle. 

Bill kunne ikke bevæge sig, en¬ 
ten på grund af frygten eller af en 
anden grund. Selv om han desperat 
ønskede at komme væk, kunne han 
ikke røre sig ud af pletten. Den ly¬ 
sende kugle var nu lige over hans 
hoved. Lyset var så skarpt, at det 
gjorde ondt i øjnene. Han mener, at 
det må have været på dette tidspunkt, 
at han mistede bevidstheden. 

Da Bill igen kom til bevidsthed, 


lå han på jorden lige så flad, som han 
var. Han befandt sig ved nogle træer, 
som han senere fandt ud af var 200 
m fra bilen. 

Han var helt desorienteret, man 
kunne dog huske to ting: At han 
havde set lyset tæt på, og at han 
havde ønsket at løbe. På alle fire 
kravlede han om bag et træ, hvor¬ 
ved han skar sig flere steder. Han 
mandede sig op til at se mod områ¬ 
det, men kunne blot konstatere, at 
lyset nu var væk, og alt var stille. 

På dette tidspunkt gik det op for 
ham, hvor underlig situationen eg¬ 
entlig var. Han havde stadig buk¬ 
serne på, men skjorten og skoene var 
væk! Uden at tænke over det bør¬ 
stede han snavs af bukserne, mens 
han rejste sig. Han bemærkede, at 
bukserne derved slog gnister af sta¬ 
tisk elektricitet. 

Lad mig komme væk... 


Bill vaklede mod vejen og sin bil, 
men faldt flere gange og slog sig 
yderligere. Da han nåede bilen, så 
han, at den ikke var låst, og nøglen 
sad stadig i tændingen. Ved siden af 
bilen lå hans skjorte og sko i et 
bundt. Da han klædte sig på, følte 
han, at tøjet og skoene var helt 
varme. 

Han steg ind i bilen og håbede, 
at den ville starte - og det gjorde den 
med det samme. Som han udtrykker 
det, „jeg må have accelereret til 100 
km/t i løbet af nogle få meter". Han 
kørte væk i en rasende fart, og han 
bemærkede nu, at uret i bilen viste 
3.05. Der var gået ikke mindre end 
halvanden time, siden han var stand¬ 
set! 

Da Bill kom hjem, fortalte han sin 
kone, at han var kørt galt. Først ef¬ 
ter nogle dage fortalte han, hvad der 
virkelig var hændt. Men han ved sta¬ 
dig ikke, om hun egentlig tror på 
hans historie eller ej. 

Bill var fast besluttet på ikke at 


fortælle andre om hændelsen, men 
til sidst fortalte han historien til den 
ufo-interesserede Doug, som er hans 
bekendte gennem 15 år. Doug måtte 
love Bill fuld diskretion, og Bill øn¬ 
sker stadig 100% anonymitet. I 
nogles øjne svækker det jo trovær¬ 
digheden, men omvendt må man re¬ 
spektere vidnets ønsker. 

Efterskrift 


Efter at have læst ovenstående be¬ 
retning flere gange, kan jeg ikke lade 
være med at spekulere på, om denne 
hændelse i virkeligheden skyldes et 
kuglelyn. Et kuglelyn kunne tænkes 
at skabe den omtalte statiske elek¬ 
tricitet, gnister og måske endda sætte 
bilen ud af spil. 

Hvem ved, hvad der sker, hvis 
man faktisk bliver ramt af et kugle¬ 
lyn? Hvis Bill er blevet ramt af kug¬ 
lelynet, kan det i høj grad tænkes, at 
han har fået et elektrisk chok, er 
vaklet 150 meter væk fra bilen, for 
derefter at falde bevidstløs om. Ef¬ 
ter nogen tid er han så kommet sig 
over chokket og vågnet op igen. 

Kun det forhold, at han i forløbet 
mistede skjorten og skoene er van¬ 
skeligt at forklare - men på den an¬ 
den side set kan vi ikke præcist vide, 
hvad Bill har foretaget sig efter 
chokket fra det eventuelle kuglelyn. 

□ 

Kilde: Northern UFO News, 1994, 
nr. 168 


Ring til SUFOI 

Alarmcentral 
tlf. 86 28 90 61 
Information 
tlf. 86 99 92 39 
Foredrag 
tlf. 86 80 13 15 


AF PER 
ANDERSEN 

Afsløring 


AF KIM MØLLER 
HANSEN 



Sensation i krydsfiner! 


Om natten den 5. marts 1983 trængte et fartøj ind i sovjetisk luftrum nær 
Ordzhonikidze i Kaukasus-bjergene. Fartøjet kunne ikke identificeres og blev 
derfor beskudt med et jord-til-luft missil. Fartøjet blev ramt, men styrtede 
ikke ned. Det tabte langsomt højde, og til sidst mistede man radarkontakten 
i det bjergrige terræn. 


Nogen tid efter fandt to svampe¬ 
jægere objektet, der stod uskadt på 
jorden. Svampe jægerne tilbragte to 
timer ved fartøjet og tog billeder af 
det. 

Da billederne begyndte at cirku¬ 
lere i ufo-kredse, vakte de myndig¬ 
hedernes interesse. Landingsstedet 


blev fundet, og man udstationerede 
bevæbnede vagter. Fartøjet blev se¬ 
nere fjernet og gravet ned i al hem¬ 
melighed i en nordlig forstad til 
Moskva. 

Objektet var høj-radioaktivt. Svam¬ 
pej ægeme døde af strålesyge. De delte 
skæbne med adskillige soldater, der 



Polske bygningsarbejdere har 
samlet de første dele af det store 
„ landingsfartøj“. 



Efter et par 
dage begynder 
fartøjet at tage 
form . 


havde stået vagt ved det nedstyrtede 
objekt. 

Guf for rumbrødrenes jordiske 
venner 


Historien blev kendt i Vesteuropa i 
juni 1990 ved konferencen „Dialog 
med Universet - En International 
Konference om Kommunikation 
med Ikke-jordisk liv 44 , der havde 
Michael Hesemann som bagmand. 
På kongressen deltog også en gruppe 
ufo-freaks fra det daværende Sov¬ 
jetunionen. En af deltagerne Walery 
Uvarov præsenterede nedstyrtnings¬ 
historien sammen med tilpas utyde¬ 
lige fotos af det formodede ufo. 

Her var de længe savnede bevi¬ 
ser for, at myndighederne ville hem¬ 
meligholde rumbrødrenes forsøg på 
at skabe kontakt og frelse os fra al¬ 
verdens selvskabte kvaler! 

Made in Poland 


Som nævnt i UFO-Nyt nr. 4, 1990, 
var der efter vores mening mange 
løse ender i historien. Bl.a.: 

• Hvorfor blev en så sensationel 
hændelse først kendt efter syv år? 

# Historien bringer ingen detal¬ 
jer om fartøjet, men gør meget ud af 
den radioaktive stråling. 

• Historien melder intet om be¬ 
sætningens skæbne. 

# Og hvorfor skulle myndighe¬ 
derne transportere et høj-radioaktivt 
fartøj fra Kaukasus-bjergene til mil¬ 
lionbyen Moskva 1.400 km borte 
blot for at grave det ned? 

Efter nogle år i mølposen duk¬ 
kede billederne op i Polen, og så 
kunne det mystiske landingsfartøj 
endelig identificeres. 

Jerzy Sniezawski fortæller; 

„Jeg tegnede „landingsfartøjet 44 
til den polske film 44 0n Silver Glo-. 
be“ (Na srebrnym globie). Fartøjet 
blev bygget i Wroclaw i Polen i 1977 
og transporteret i smådele til Kau- 

kasus. Her blev det samlet højt oppe 
i bjergene og klargjort til filmop¬ 
tagelserne. 

Et af fotografierne (gengivet i 
UFO-Nyt 4/90) viser en mand på 
rampen til fartøjet. Det var den lo¬ 
kale mand, som passede på film¬ 
dekorationen, indtil optagelserne 
skulle begynde. 

Desværre blev filmen stoppet af 
den polske kulturminister i 1977. 
Modellen blev skilt ad og sendt til¬ 
bage til Polen.“ 

Ifølge Robert Lesniakiewicz fra 
den polske ufoforening „UFO Re¬ 
search Group 44 kan modellen i dag 
ses i „Wroclaw Movie Studio-2“.Q 

Kilder: 

UFO-Nyt, nr. 4, 1990 side 7-8 og 13 
Magazyn Ufologiczny UFO, nr. 4, 
1994, side 60-65 



Fartøjet er færdigt, og 
arbejderne poserer for 
fotografen. 


UFO Magazine, March/April 1995, Brev fra Robert Lesniakiewicz, 24. 
side 31-33 januar 1995 


Sidste nyt om klassisk 
nedstyrtning 

Debatten om de påståede ufo-styrt ved Roswell, New Mexico, i 1947 ruller 
ufortrødent videre. 


„Nyt“ vidne i Roswell-sagen 

Indtil nu har Bessie Schrieber været 
et relativt overset vidne. Og det på 
trods af, at hun selv så det mærke¬ 
lige materiale, der var styrtet ned. 
Bessie Schrieber er datter af farme¬ 
ren Mac Brazel, der fandt materia¬ 
let på sin mark. Hun er en af de få 
personer, der stadig er i live, og som 
selv har set materialet. 

Bessie Schrieber beskriver i dag 
materialet sådan (uddrag): 

„Det lignede stumper fra en stor 
ballon, der var gået i stykker. Styk¬ 
kerne var små, og det største havde 
samme størrelse som en basketball. 
Det meste vaj dobbelt: Sølvpapir- 
agtigt på den ene side og gummi-agtigt 
på den anden. Træpinde - som fra en 
drage - sad fast på nogle af stykkerne 
med hvidligt tape. Tapen var omkring 
5-10 cm bred og havde blom¬ 
ster-lignende motiver. „Blomsterne 44 
var svage i farverne, som pastelfarver. 

Materialet kunne ikke rives i styk¬ 
ker som almindeligt sølvpapir. Jeg 
husker ikke andet om styrken eller 
egenskaberne ved materialet, vi sam¬ 
lede op. Vi snakkede om, hvad det 
kunne være, og jeg husker, at far 
sagde, at det bare var en bunke ra¬ 
gelse. 44 

Bessie Schriebers beskrivelse sup¬ 


plerer den beskrivelse, som et andet 
vidne er kommet med. Også major 
Jesse Marcel, der var med til at finde 
materialet, mener i dag, at det var 
en ballon. Dermed er der yderligere 
indicier for, at det faktisk var en bal¬ 
lon fra det tophemmelige Mogul¬ 
projekt, der i juli 1947 styrtede ned 
ved Roswell. 

Omvendt er ufo-forskerne Randle 
og Schmitt stadig overbeviste om, at 
der faktisk styrtede et rumskib ned. 
Det interessante er, at mens de fak¬ 
tisk interviewede Bessie Schrieber 
flere gange i 1989, gengiver deres 
bøger om emnet ikke hendes beskri¬ 
velse af materialet! 

Så han ufonauterne? 


Sergent Melvin E. Brown, der des¬ 


værre ikke lever længere, hævdes at 
have set ligene af ufonauterne ved 
det nedstyrtede ufo ved Roswell i 
1947. Han så ufonauterne, da han 
blev sendt ud for at holde vagt ved 
ligene - i hvert fald ifølge hans dat¬ 
ter. Hun fortæller, at faren fortalte 
hende om oplevelsen. Han fortalte 
endvidere, at ufonauterne var gullige 
i huden, der lignede huden på firben. 

Nu er det bare sådan, at det viser 
sig, at hendes far var kok på det på¬ 
gældende tidspunkt. Det ville være 
noget usædvanligt, hvis man havde 
sendt en kok ud forat holde vagt ved 
noget så sensationelt som et ned¬ 
styrtet rumskib! □ 

Kilde: SUN, marts 1995 



AF PER 
ANDERSEN 



(Foto: fra filmen 
"Roswell - The 
Movie"! 
Show'time 
Original) 

Teorier 


AF BUFO 
CALVIN 


(Tegning: Dezsd 
Sternoczky) 


Er ufonauterne 
rumvæsner eller vores 
tip-tip oldebørn? 


Er rumskibs-hypotesen med sine piloter fra fremmede verdener forældet? Er 
det muligt, at vi får besøg fra fremtiden, og at hypotesen om tids-rejsende er 
den mest sandsynlige forklaring på ufo-observationerne? Det giver Bufo 
Calvin et bud på i denne artikel. 


Lige siden 1950'erne har en stor del 
af befolkningen været delt i to lejre 
vedr. ufoer: Enten er ufoerne fra an¬ 
dre kloder, eller også eksisterer de 
ikke. Trods deres popularitet er de 
to holdninger ikke særlig brugbare. 

Lad os med det samme indrømme 
det: Vi får aldrig Carl Sagan til at 
tro på, at fremmede væsener fra en 
anden planet besøger os. Vi må nok 
give ham ret. Det er simpelt hen ikke 
logisk. Afstandene er alt for store. 
Skal vi bruge den forklaring, må vi 
se bort fra Einstein-barrieren. Ifølge 
den kan objekter med masse ikke 
bevæge sig hurtigere end lyset. 

Vi kan selvfølgelig godt se bort 
fra Einstein-barrieren, men så får vi 
et meget stort problem. For her taler 
vi ikke om en teori i stil med den 
gamle „Jorden er flad“-teori. Vi ta¬ 
ler om grundlaget for den moderne 
videnskab. Hvis vi forkaster den, 
kan vi lige så godt påstå, at Månen 
er en grøn ost, eller at de fremmede 


kommer her til Jorden ved at knipse 
tre gange med fingrene. 

På den anden side kommer man 
virkelig på arbejde, hvis man forsø¬ 
ger at overbevise titusindvis af men¬ 
nesker om, at ufoer og ufonauter blot 
er syner og bedrag. Alt for mange 
mennesker har set så meget, at vi 
ikke uden videre kan afvise det. På¬ 
står vi, at alle observationer er fup, er 
vi også på tynd is. For hvis så mange 
mennesker kan tage så meget fejl, 
kan vi lige så godt holde op med at 
lytte til, hvad folk fortæller. 

Er der et alternativ til de to mest 
populære teorier? Ja, der er faktisk 
mange. For eksempel er der „hem¬ 
melig våben“-teorien. Indtil 1950 
var denne teori nok den mest popu¬ 
lære forklaring på flyvende tallerk¬ 
ner, og det med god grund. Tænk 
blot på, at atombomben, det mest 
hemmelige våben nogen sinde, var 
dukket op nogle få år tidligere og 
havde spredt rædsel rundt om på klo¬ 


den. Folk vidste, at det var muligt 
for videnskaben at tage store, tek¬ 
nologiske spring. 

Teorien om ufoerne som hemme¬ 
lige våben blev aflivet af den første 
bestseller om ufoer: Frank Scullys 
„BehindThe Flying Saucer“. Nu var 
„tallerknerne 44 besøgende fra andre 
planeter. Denne bog og Donald 
Keyhoes arbejde delte igen folk i to 
lejre: „Ufoerne er ikke af denne ver¬ 
den 44 og „Slap af mand, ufoerne fin¬ 
des ikke! 44 

Blandt de andre teorier kan næv¬ 
nes: Den hule jord, psykisk projek¬ 
tion, en civilisation på havbunden, 
dæmoner/engle og teorien om det 
forhistoriske Atlantis. Disse teorier 
har stadig en del tilhængere, selv om 
rumskibs-troen er den fremhers¬ 
kende - i hvert fald i USA. 

Giver det virkelig bedst mening, 
hvis ufoer er fysiske fartøjer, der 
dukker op på forskellige planeter 
rundt om i universet? Helt sikkert, 
for det minder om vore egne små 
rejser ud i rummet. Ufoernes besøg 
er opmuntrende, fordi de tyder på, 
at vi er på rette vej og en dag kan 
besøge andre planeter. Det er en me¬ 
get forståelig måde at se sagen på, men 
efter min mening ikke den bedste. 

Lad mig først fortælle, hvad jeg 
synes bedst om ved en teori. Det er 
faktisk sådan, at jeg hader at spilde 
tiden. Hvis jeg kan spare et skridt, 
så gør jeg det. Det er et hårdt arbejde 
at sætte teorier op mod de eksakte 
videnskaber som fysik, evolution, 
astronomi og lignende. Jeg ønsker 
ikke at lede efter et utal af beviser, 
hvis det ikke er nødvendigt. Så jeg 
kan bedst lide den teori, der kræver 
færrest antagelser for at forklare 
facts. 

Ud fra disse betragtninger anser 

jeg tidsrejse-hypotesen (Time Trav¬ 
eller Hypothesis, TTH) for at være 
mere sandsynlig end rumskibshypo¬ 
tesen (Extraterrestrial Hypo-thesis, 
ETH). Lad os udvælge nogle af ufo- 
logiens vigtigste forudsætninger og 
se, hvordan hver teori/hypotese 
håndterer dem. 

1. Ufoerne bruger en teknologi, 
som mennesket endnu ikke 
behersker 


ETHpåstår: Fartøjerne er bygget på 
en anden planet, som er længere 
fremme i den teknologiske udvik¬ 
ling. De flyver så til Jorden og be¬ 
søger os. 

TTH påstår: Fartøjerne er byg¬ 
get på Jorden engang ude i fremti¬ 
den. De rejser tilbage i tiden og be¬ 
søger os. 

Rumskibs-hypotesen (ETH) stil¬ 
ler en del krav, som skal være op¬ 
fyldt. 

A. De fremmede væsener skal eksi¬ 
stere. 

B. De skal have udviklet intelligens. 

C. De skal have udviklet en tekno- 
logi. 

D. De skal bruge teknologien til 
transport. 

E. De skal være i stand til at rejse 
hertil, selv om de gør det i etaper fx 
med en base på Månen. 

F. De skal ønske at besøge os. 

Hvis bare et af disse seks krav 

ikke er opfyldt, er ETH mindre 
sandsynlig. En betingelse er også, 
at kravene opfyldes i den rigtige 
rækkefølge. Med andre ord: De 
fremmede skal enten være foran os 
i udviklingen eller have udviklet sig 
meget hurtigere end os socialt og 
teknologisk. 

Tidsrejse-hypotesen (TTH) stil¬ 
ler ikke så store krav. 

A. Vi ved, at væsenerne eksisterer 
og hedder Homo Sapiens. 

B. Vi ved, at de er intelligente (og 
det skal vi vist ikke grave dybere 
i...). 

C. Vi ved,*iat de har en udviklet tek¬ 
nologi. 

D. Vi ved, at de bruger den til trans¬ 
port. 

E. Vi ved, at de rent fysisk allerede 
er her på Jorden. 

F. Vi kan også antage, at hvis tidsrej¬ 
ser var mulige, ville vi foretage dem. 

Accepterer vi, at ET (ikke-jor- 
diske) eksisterer, har vi en hel del 
at forklare. Accepterer vi, at TT 
(tidsrejsende) eksisterer, skal vi 
„kun 44 forklare, hvordan de kommer 
her. 

Ufoer behøver altså ikke at være 
ikke-jordiske, alene fordi de bruger 
en „avanceret teknologi 44 . 


2. De sete væsener er 
overvejende menneske-lignende 


ETH påstår: Her er flere mulighe¬ 
der: 

A. ET har udviklet sig, så de ligner 
os, fordi det er den mest praktiske 
form. 

B. Vores udvikling er blevet styret 
af ET, eller af dem der skabte ET. 

C. ET er med fuldt overlæg skabt 
som os, så vi er mere trygge ved 
dem. ET er robotter eller „hybrider 44 . 

D. Vi opfatter ET som menneske¬ 
lignende, selv om de ikke ligner os. 

E. ET manipulerer rent mentalt med 
os, så vi opfatter dem, som de øn¬ 
sker. 

TTH påstår: TT er mennesker. 
Lad os se på ETH-teoriens på¬ 
stande: 

A. Se på blæksprutter og elefanter. 
De er meget forskellige, alligevel 
klarer de sig godt hver for sig. De 
har udviklet sig og udfolder sig på 
samme planet! Hver for sig prakti¬ 
ske former. 

B. Evolutionen har gået sin gang. 
Der har godt nok været nogle store 
spring, men er ETH den eneste for¬ 
klaring? For eksempel kan en krig 
give et spring. Det gjorde Anden 
Verdenskrig og rumkapløbet i 19- 
60'erne. 

C. Selv om vi formoder, at de frem¬ 
mede ved, hvordan vi ser ud, hvad 
vi tænker og mener om dem, er og 
bliver det kun en antagelse fra vo¬ 
res side. 

D. Hvis vi er så dårlige til at opfatte 
det, vi ser, hvorfor tror vi så på, hvad 
vi får fortalt af venner, bekendte, 
aviser, ugeblade, radio og tv. 

E. Der er to muligheder her. Der er 
enten brugen af en teknologi, der 
påvirker vores hjerner, eller tanke- 
overførsel. Det første kræver, at de 
har noget meget avanceret udstyr, 
der virker på os både mentalt og fy¬ 
sisk. Jeg går ud fra, at det er målret¬ 
tet mod os på en eller anden måde. 
Hvisdebare senderud i den blå luft, 
vil andre livsformer som hunde, 
katte, insekter, mikrober osv. vel 
modtage det samme budskab? 

Den anden mulighed er interes¬ 
sant efter min mening. Alt, hvad jeg 
ved om telepati, er, at det er en ret 
simpel evne. Telepati er aldrig ble¬ 
vet brugt til at sende komplekse data. 
Sproget er en bedre form for kom¬ 
munikation, når mennesker vil tale 
sammen. Hvis telepati eksisterer, 
ville det næppe erstatte verbal kom¬ 
munikation. Telepati er en god måde 
at råbe om hjælp på, men ikke en 
særlig god måde at sige: „Du går om 
bag det træ og venter fem minutter, 
mens jeg lister rundt om stenene. 44 


Med TTH har vi ingen problemer 
med, at ufonauterne ligner menne¬ 
sker. Vi ved også, at mennesker kan 
optræde på mange forskellige og 
måske bizarre måder. Det kan for¬ 
klare nogle af de „mystiske 44 frem¬ 
mede. Menneskelignende fremmede 
ønsker måske at virke afskrækkende 


ETHpåstår: Her er igen mange mu¬ 
ligheder: 

A. Vi er som myrer for ET. 

B. ET er bange for vores aggressive 
reaktioner. 

C. ET vil gradvist forberede os på 
kontakt, så vi ikke går i panik. 

D. ET har forbryderiske hensigter 
med os (såsom bortførelser og kvæg¬ 
mishandlinger) og kan bedre nå 
målene, hvis de forbliver ukendte for 
den brede offentlighed. 

E. ET har allerede kontaktet „Rege¬ 
ringen 44 , og der foregår en bevidst 
sløring. 

F. ET forsøger at hjælpe os uden at 
gribe direkte ind. 

TTH påstår: TT forsøger at be¬ 
grænse deres aktiviteter, så de ikke 
påvirker deres egen fortid. De pas¬ 
ser også på, at vi ikke bliver i stand 
til at rejse i tiden og derved efter¬ 
ligne deres teknik. 

Argumenter imod ETH-teorien: 

A. Den forklaring holder dog ikke, 
hvis vi bruger menneske/myre ana¬ 
logien. Et menneske, som byggeren 
landingsbane, spørger ikke den lo¬ 
kale myredronning om, hvad hun 
mener. Der er dog nogle mennesker, 
som forsøger at kommunikere med 
myrerne (entomologerne). Vi men¬ 
nesker bruger artsbestemt kommu¬ 
nikation over for specielle dyrearter. 
Vi må formode, at fremmede, der er 
i stand til at føre en samtale med en 
landmand, vil gøre det samme. 

B. ET er bange for vores missiler. 
Jeg vil gætte på, at missilerne blot 
er en plage for dem, som myg er for 
os om sommeren, da ET demonstre¬ 
rer en teknik, som er vores langt 
overlegen. Mennesker har skudt ef¬ 
ter ufoer, men de er oftere styrtet ned 
af andre grunde, måske på grund af 
interferens mellem en jordisk radar 
og deres navigationssystem eller lig¬ 
nende. 

C. Det er muligt. Hvis det er rigtigt, 
passer det godt sammen med den of¬ 
fentlige mening. 

D. Hvis det er sandt, er de ikke gode 
til at holde på en hemmelighed. Fra 
rapporterne ved vi, at ET burde være 



for at jage nysgerrige væk. 

3. Ufonauter kontakter enkelt¬ 
personer og ikke magtfulde 
grupper (og lander fx ikke på 
plænen foran Det hvide Hus) 

Teorier 


i stand til udføre deres missioner 
uden at blive set og uden noget syn¬ 
ligt bevis. De data, som de indsam¬ 
ler, kunne de lige så godt hente fra 
rummet. Hvis man mishandler en ko 
og ikke ønsker den fundet, hvad gør 
man så? Tager den med sig og ka¬ 
ster den i havet. Det er også muligt 
at tage levende køer med til videre 
opdræt. 

E. Vi har ikke selv udviklet en avan¬ 
ceret teknologi blot for at få lov til 
bortføre andre. Hvad med Challeng- 
er katastrofen? Det var en pokkers 
elendig slørings-teknik. 

F. Det er en mulighed. Måske dril¬ 
ler de os med deres rumskibe for at 
få os til at udvikle vores egne. 

TTH: Ufoernes opførsel er, som 
vi forventer af tidsrejsende, der ikke 
vil give deres viden videre af frygt 
for, at den rammer dem selv. 

4. Ufonauter opfører sig ofte 
underligt og vildledende, såsom 
at påstå, at de kommer fra en by 
på Venus 


ET H påstår: 

A. Vi kan ikke forstå de fremmedes 
psykologi. 

B. De taler i metaforer (billedsprog). 

C. De henviser til ikke fysiske be¬ 
vidsthedstilstande, såsom at komme 
fra Venus' astral-legeme. 

D. Vores viden om planeterne er helt 
hen i vejret: Der er virkelig skove 


på Månens bagside! 

E. Rapporter med dens slags på¬ 
stande er svindel og bedrag. 

TTH påstår: Tidsrejser er inden 
for vores rækkevidde, så de tids¬ 
rejsende vil forhindre os i videre 
forskning i tidsrejser. De laver afled¬ 
ningsmanøvrer ved at gøre ufo-ob¬ 
servatører utroværdige. De puster 
også til ETH-teorien ved at vise de 
bortførte stjernekort, der peger på 
fremmed oprindelse. 

Argumenter imod ETH: 

A. Hvis det ikke e r sandt, o g d u tror 
på det, forstår du ikke, hvad der sker. 
Hvis det er sandt, og du tror det, kan 
du ikke bevise det. 

B. Vil du ikke forsøge at kommuni¬ 
kere med andre arter på en enkel 
måde, hvis du ønsker at blive for¬ 
stået? Ville du gå hen til et rumfartøj 
og sige: „Venner!“? Eller ville du 
hellere sige: „Sandsynligheden for, 
at jeg udfører en aggressiv handling, 
er lige så stor som sandsynligheden 
for, at en forkælet huskat æder en 
muldvarp." 

C. Noget usædvanligt forklares med 
noget endnu mere mystisk! 

D. Det betyder, at utroligt mange af 
de mennesker, som er beskæftiget 
med rumforskning og astronomi, ly¬ 
ver eller selv er ført bag lyset. 

E. Hvorfor så beskæftige sig med 
disse rapporter? 

TTH: Dette er en af de mest lum¬ 
ske ting ved TTH. Antag at TTH er 


sand. Hvis den er, er vi lokket til at 
tro på et eventyr. Var jeg en efter¬ 
retningsagent i en fremtidig kultur, 
og der var risiko for, at en tidligere 
kultur ville udvikle tidsrejser før min 
tid, ville jeg med alle midler forhin¬ 
dre dem i det. 

Listen over ufologiens kendetegn 
og temaer kunne fortsætte med: 
„Mænd i sort" (som kører i tyve år 
gamle biler med et nyt udseende), 
ufonauter (der stiller indforståede 
spørgsmål om nutiden), tilsynela¬ 
dende umulige manøvrér (som kun¬ 
ne være mulige, hvis de fandt sted i 
en anden tidsalder), kontaktpersoner 
(som hævder, at de har været på en 
tidsrejse) og ufoer (som materiali¬ 
serer og dematerialiserer sig). 

Mens enkelte ting taler for rum¬ 
skibs-hypotesen, synes jeg, at teo¬ 
rien om tidsrejsende forklarer de 
foreliggende facts på en mere enkel 
måde. 

En ting piner mig dog. Hvis det, 
jeg har skrevet, er sandt, får jeg en 
af dagene besøg af en person, som 
ikke ønsker at blive afsløret. Godt, 
det vil jeg bekymre mig om engang 
- i fremtiden. □ 

Kilde: Strange Magazine nr. 10 
Oversættelse: Flemming O. Ras¬ 
mussen 



Støt SUFOI - og få unik gave 


i 


SUFOI har et meget begrænset antal kuglepenne (50 stk.), hvorpå foreningens logo og navn er påtrykt. 
Disse kuglepenne vil ikke blive genfremstillet! 

Du kan udelukkende erhverve en kuglepen ved at støtte SUFOI gennem et beløb til en af to fonde: 


Forskningsfond: 

Midlerne i denne fond anvendes til seriøse projekter både inden for og uden for SUFOIs regi. Alle kan 
søge om støtte. SUFOI vurderer ansøgningerne og projekternes bidrag til en videnskabelig forståelse af 
ufo-fænomenerne. Fonden råder pt. over kr. 4.000. 

Projekter, der gennem tiden er støttet, er bl.a.: Analyser af formodede ufo-fotos og en analyse af en my¬ 
stisk kugle fundet i Ukraine. 


Støttefond: 

Midlerne i denne fond anvendes til projekter, der har til formål at oplyse om ufo-fænomenerne i Danmark. 
Blandt projekterne har været diverse ufo-udstillinger. Fonden råder pt. over kr. 13.000. 

Ved at støtte en af ovenstående fonde med mindst kr. 50,00 modtager du automatisk den unikke kuglepen. 

Beløb bedes indbetalt på giro 9 11 77 25 til SUFOI, Postboks 6, 2820 Gentofte. 

På forhånd tak for hjælpen 

Kig på himlen 


Fra 15. maj til 15. august 1995 


Merkur: Den bedste mulighed forat 
finde solsystemets inderste planet 
opstår i slutningen af juni, hvor Mer¬ 
kur står op omkring en time før So¬ 
len. Merkur skal således findes lavt 
i den østlige horisont ca. 30-40 min. 
inden solopgang. Husk at det er den 
lokale tid for solopgang, der skal 
bruges. Dette tidspunkt kan enten 
udregnes eller findes på DR-TV's 
tekst-tv. I dagene omkring den 26. 
juni vil Merkur oven i købet kunne 
findes tæt på Månen. 

Venus: Venus er den af solsyste¬ 
mets planeter, som ligner Jorden 
mest: Den har atmosfære. Den har 
omtrent samme størrelse som Jor¬ 
den, og den ligger tæt på Solen. 
Dette gjorde, at man langt op i for¬ 
rige århundrede virkelig troede, at 
Venus var beboet. Man forestillede 
sig, at Venus så ud, ligesom Jorden 
tænkes at have set ud i forhistorisk 
tid med dinosaurer osv. 

Disse forestillinger viste sig selv¬ 
følgelig at være forkerte, da man fik 
sendt de første sonder til planeten. 
Prøverne viste, at intet liv kan eksi¬ 
stere på Venus. Atmosfæretrykket er 
enormt. Temperaturen på overfladen 
ligger på 450-500 graders celcius. 
Selve overfladen er en gold ørken, 
som ville henligge i mørke, hvis ikke 
de konstante lyn oplyste himlen. At¬ 
mosfæren er giftig for mennesker og 
består hovedsagligt af en blanding 
af kuldioxid og svovlsyre. 

Trods ovenstående omstændighe¬ 
der er planeten stadig meget interes¬ 
sant at observere. Dens tætte atmo¬ 
sfære sikrer, at den lyser med et me¬ 
get klart lys, idet meget af lyset fra 
Solen bliver reflekteret. 

Venus kan, indtil slutningen af 
juli, ses som morgenstjerne lavt i øst. 
Den lyser med et meget klart, hvidt 
skær. Hvis man har lejlighed til at 
observere Venus gennem en større 
kikkert, opdager man, at den viser 
faser ligesom Månen. 

Den 26. juni vil man kunne op¬ 
leve et interessant syn, idet Merkur 
befinder sig lidt syd for Månen, og 
Venus vil være at finde 3 grader nord 
for Månen. Det skal dog bemærkes, 
at der kun er nogle få dage til ny¬ 
måne, og Månen befinder sig i det 
fjerneste punkt på sin bane, så den 
kan godt blive rimelig svær at finde 



Tidlig 

forestilling om 
planeterne og 
deres baner. 
(Grandville 
træsnit, ca. 
1840) 


- men prøv alligevel. En sådan kon¬ 
stellation er et meget godt motiv for 
astrofoto. 

Mars: Har været i opposition, 
men kan stadig iagttages. Den fin¬ 
des for øjeblikket i stjernebilledet 
Løven, hvor den bliver indtil mid¬ 
ten af juli. Mars vil gå ned tidligere 
og tidligere for til sidst at stå for tæt 
på Solen til at kunne ses. Den 4. juli 
befinder Mars sig 4 grader nord for 
Månen. 

Jupiter: Jupiter er på vej til op¬ 
position, så den kan ses det meste af 
natten i hele perioden. Jupiter fin¬ 
des i stjernebilledet Ophiuchus og 
går i slutningen af juni ind i stjerne¬ 
billedet Skorpionen. 

Saturn: Saturn vil stå tidligere og 
tidligere op og vil kunne ses på 
morgenhimlen inden solopgang. 
Den findes i stjernebilledet Vand¬ 
manden. Omkring den 1. juni står 
Saturn op ca. 2 timer før Solen. Sa¬ 
turn kommer først i opposition i mid¬ 
ten af september. 

Meteorer: I midten af august vil 
der være mange synlige meteorer. 
De kommer fra meteorsværmen 
Perseiderne og synes at udstråle fra 
et punkt i nærheden af stjernebille¬ 
det Perseus. □ 


Efterlysning 

Oversættere søges 

SUFOI starter et nyt, 
spændende projekt med 
elektronisk formidling af 
ufo-information. Det 
skal ske via en såkaldt 
CD-ROM med tekst, 
billeder mv. 

I den forbindelse har vi 
brug for hjælp med 
oversættelser fra dansk 
til engelsk, tysk og 
eventuelt andre sprog 
(fransk, spansk). 

Har du lyst til at hjælpe 
os med dette projekt, 
hører vi gerne fra dig. 

Ring eller skriv til: 

Per Andersen, 

Klingseyvej 28 
2720 Vanløse 
tlf. 38 71 96 64 


AF KIM 
HORSEVAD 

Debat 


AF PETER 
NØRGAARD 



En forestilling 
om ufoer 


Lørdag den 18. marts 1995 havde SUFOIs repræsentantskab inviteret 
religions-forskeren Mikael Rothstein til Århus for bl.a. at diskutere ufoer 
som psykologiske/sociale fænomener og/eller fysiske fænomener. UFO-Nyts 
læsere har tidligere stiftet bekendtskab med tÉothsteins tanker og teorier, 
ligesom SUFOIs tormand Per Andersen har kommenteret disse. Her refereres 
kort de to indlæg, som Mikael Rothstein og Per Andersen gav på mødet. 


Popularisering 


Mikael Rothstein (MR) gav først en 
kort præsentation af sig selv og 
sagde bl.a., at nysgerrigheden havde 
vakt hans interesse for ufologien, 
både som teenager og i de senere år 
som forsker. Han medgav, at det er 
en balancekunst, når nogen forsøger 
at redegøre for et kompliceret emne 
på begrænset spalteplads og samti¬ 
dig skal forsøge at gøre det let til¬ 
gængeligt (bl.a. med henvisning til 
sin artikel i Illustreret Videnskab nr. 
9/94). 

MR har i 1987/88 skrevet en af¬ 
handling med speciale i alverdens 
nyreligiøse bevægelser. I de sidste 
par år har han fokuseret på forestil¬ 
lingen om ufoer, ufoer som religiøs 
forkyndelse og de egentlige ufo-re¬ 
ligioner, men især set på den sam¬ 
menhæng, der evt. kan godtgøres. 

Rothsteins antagelser 


Ufoer findes ifølge MR kun som en 
forestilling og altså dermed i en el¬ 
ler anden form og baggrund - inde i 
folks hoveder - som et socialt, kul¬ 
turelt eller psykologisk fænomen. 
Det handler om, at mange tror, der 
findes ufoer, og denne tro bliver det 
bærende, ikke realiteter eller kon¬ 
krete fysiske oplevelser. Dermed 
bliver ufosagen til mytologi, en 
tankekonstruktion. 

Det er MR's påstand, at før en 
person kan rapportere om en ufo¬ 
observation, må personen først have 
kendskab til ufo-myten. 

Ufoerne er et metafysisk fæno¬ 
men, hvilket betyder, at de ligger 


uden for rammerne af vores virke¬ 
lige verden. 

Disse antagelser gør ikke, at MR 
finder emnet mindre interessant at 
beskæftige sig med. MR fortæller 
dog, at den uddannelse, han har gen¬ 
nemgået, har fået „troen“ på ufoer 
til at forsvinde. 


Ufologien 


Som en naturlig udvikling af vores 
øgede viden om Jorden, har menne¬ 
skene de sidste årtier ifølge MR 
vendt blikket mere og mere ud i rum¬ 
met. Alle kulturer har i en eller an¬ 
den fortolkning haft en forestilling 
om, at „vi er ikke alene“. 

I Danmark f x virker det tiltagen¬ 
de tab af religiøse reference-rammer 
befordrende på ufo-interessen og på 
teorier om, at Jorden får besøg ude¬ 
fra. Det virker konsoliderende på 
vores eget syn på os selv som men¬ 
nesker, at vi tror, at der er noget an¬ 
det uden for vores verden. Noget vi 
kan forholde os til, men ikke forstå. 

MR's hypotese er, at når ufo-be¬ 
retningerne i nyere tid netop be¬ 
gyndte sidst i 1940'erne, så skyldtes 
det den kolde krig og stemningerne 
i det konservative kristne efterkrigs- 
tids-USA. 

Der var fremgang for domme¬ 
dagsprofeter, og tv-prædikanterne 
fulgte snart efter. Når de mørke 
kræfter truer, er der større behov for 
at tro på noget positivt, frelse eller 
forskellige guder. Tidligere har no¬ 
gen set engle med vinger sendt fra 
Gud. I en mere tidstypisk menings¬ 
fyldt udgave bliver englene refor- 


muleret til at være rumvæsner i rum¬ 
skibe. Kenneth Arnold,derhavde sin 
berømte observation i 1947, var selv 
af religiøs konservativ observans. 

Samtidig harden tiltagende indu¬ 
stri af science fiction litteratur og 
film bidraget til at skabe forestillin¬ 
gerne om ufoerne, som vi kender 
dem i dag. 92% af de bøger og ar¬ 
tikler, der er skrevet om ufoer, er i 
øvrigt trykt i den vestlige verden. 
MR henviste til forskellige forskere, 
der har undersøgt disse forhold, og 
nævnte bl.a., at der kun var fundet 
fire registrerede ufo-beretninger i 
Indien. Her har folk måske færre 
ufo-oplevelser, fordi de er meget re¬ 
ligiøse og dermed ikke „behøver“ at 
se ufoer. 

Gallup 


Meget passende blev der jo om søn¬ 
dagen offentliggjort en ny Gallup- 
-undersøgelse med spørgsmål om 
danskernes opfattelse af ufoer og liv 
andre steder i universet (se også 
lederartiklen). Da MR havde udtalt 
sig til Berlingske Tidende i den sam¬ 
menhæng, var han i besiddelse af 
tallene fra undersøgelsen. Bl.a. hav¬ 
de ca. 10% af de adspurgte svaret, 
at de selv har set noget, som de ka¬ 
rakteriserer som et ufo. 

Findes der fysiske ufoer? 


Er ufo-vidner normale? - var et af 
de spørgsmål, som Per Andersen 
(PA) stillede og selv kom med et bud 
på i sit indlæg. Han henviste.bl.a. til 
en nyere canadisk undersøgelse med 
deltagelse af en gruppe ufo-vidner 

og en kontrolgruppe. Konklusionen 
var, at begge persongrupper var psy¬ 
kologisk normale (se i øvrigt leder¬ 
artiklen i UFO-Nyt nr. 1/95). 

Der findes heller ikke i SUFOIs 
materiale noget, der tyder på, at gen¬ 
nemsnitlige ufo-vidner adskiller sig 
fra andre danskere, der ikke har rap¬ 
porteret ufoer. I SUFOI får vi dog af 
og til henvendelser, som kan være 
svære at håndtere, fordi observa¬ 
tørernes beretninger er noget spe¬ 
cielle og bærer præg af, at observa¬ 
tørerne har et psykisk problem. Men 
som altid vil SUFOI behandle alle 
typer henvendelser seriøst. 

Jo flere uafhængige vidner der er 
til en ufo-observation, jo bedre. Dels 
i forhold til at lave målinger og un¬ 
dersøgelser, men også set i forhold 
til at der kan være tale om et fysisk 
fænomen. 

PA kom med følgende generelle 
påstand: Hvis udsagn A= udsagn B, 
og det viser sig, at udsagn B ikke 
passer, så passer udsagn A dermed 
heller ikke. PA gav bagefter dette 
eksempel: 

Udsagn A: „Alle ufoer er ikke- 


fysiske eller kendte fænomener". 
Heraf følger udsagn B: „Der bliver 
ikke observeret ukendte naturfæno¬ 
mener". Heraf kan vi så udlede to 
udsagn: „Der findes ingen ukendte 
naturfænomener" - eller „Alle 
ukendte naturfænomener er ikke 
synlige". Ingen af disse to sidste 
udsagn lyder logiske. Det kan ikke 
passe, at der ikke findes ukend-te 
naturfænomener, eller at alle u- 
kendte naturfænomener ikke er syn¬ 
lige. Også ud fra en betragtning af 
fx videnskabens historiske udvik¬ 
ling. Der findes sandsynligvis sta¬ 
dig ukendte naturfænomener, som vi 
endnu ikke har kortlagt. Dermed 
passer udsagn B ikke, og jf. den ge¬ 
nerelle påstand, holder udsagn A så 
heller ikke. Dvs. at udgangspunktet 
- „Alle ufoer er ikke-fysiske eller 
kendte fænomener" - dermed bliver 
forkert. 

Ovenstående teoretiske udred¬ 
ning ville MR ikke modsige. Der¬ 
med er MR og SUFOI ikke enige om 
alt, men det blev en god dag med 
udveksling af mange synspunkter, 
og måske kan SUFOIs observations¬ 


materiale bruges til at af- eller be¬ 
kræfte nogle af MR's meninger om, 
hvor og hvorfor folk ser ufoer. 

Efter de to foredrag blev der også 
tid til debat og spørgsmål til MR. Et 
af dem var forudsigeligt nok: „Tror 
du selv på, at der findes liv. andre 
steder i universet?" 

Og svaret var, måske lidt overra¬ 
skende: „Ja, det anser jeg for sand¬ 
synligt" - men han tilføjede, at det 
var meget usandsynligt, at de skulle 
kunne rejse over større afstande i 
universet og i så fald lige ramme 
Jorden. 

MR's ufo-interesse begyndte som 
12-årig. Indtil han blev 20, læste han 
meget om ufoer. Efter nu i en del år 
primært at have beskæftiget sig med 
alverdens religioner har MR de sid¬ 
ste par år mest forsket i de såkaldte 
ufo-religioner. 

Vi kommer sikkert til at høre 
mere til MR og imødeser med spæn¬ 
ding hans næste udspil. □ 

Noter: Se i øvrigt også UFO-Nyt nr. 
4/94 og 1/95 



Australiens meget vilde dyr 


Out ofthe shadows 
af Tony Healey & Paul Cropper 
Ironbark, Pan MacMillan, Austra¬ 
lien, 1994 

Når man beskæftiger sig med mær¬ 
kelige dyr, kan man nemt få det ind¬ 
tryk, at det hele foregår i Stor¬ 
britannien eller Nordamerika. Sådan 
er det imidlertid langt fra, og nu har 
to australske cryptozoologer da også 
vist, at hvis man ikke synes, at Au¬ 
straliens almindelige dyreliv er sært 
nok, så lever der også væsner, som 
slet ikke er til at forklare. 

Bogen er både spændende, vel¬ 
skrevet og illustreret med mange 
sjove billeder. Den er måske ikke så 
fyldestgørende, som jeg godt kunne 
tænke mig, men de seks forskellige 
mystiske dyr, der beskrives i den, 
behandles til gengæld meget grun¬ 
digt. 


Det bedst kendte mysteriedyr i 
Australien er uden tvivl den Tas- 
manske pungulv. Den uddøde offi¬ 
cielt i 1936, da det sidste kendte ek¬ 
semplar døde i en zoologisk have i 
Hobart. Siden da har hundredvis af 
mennesker påstået, at de har set le¬ 
vende pungulve. 

På det australske fastland for¬ 
svandt pungulven efter sigende for 
mindst 2.000 år siden, men herfra har 
man sjovt nok betydeligt bedre be¬ 
viser for, at den stadig findes. I en 
hule i Vestaustralien er der bl.a. fun¬ 
det et indtørret pungulvelig, som 
ifølge undersøgelser højst skulle 
være 80 år gammelt. 

Normalt regnes den tasmanske 
pungdjævel for at være Australiens 
største nulevende rovdyr, men me¬ 
get tyder på, at der også lever et rigt 
udvalg af løver, leoparder, pumaer og 
andre store katte. De er i hvert fald 
blevet set hundreder af gange rundt 
om i landet, og de efterlader med 


jævne mel lemrum døde og totalt ren¬ 
spiste får bag sig. Sandsynligvis dre¬ 
jer det sig ligesom andre steder i ver¬ 
den om undslupne fangenskabsdyr. 

Det lader til gengæld ikke til at 
være tilfældet med hensyn til den 
såkaldte Queensland-tiger. Det er en 
halvstor, stribet og meget aggressiv 
kat, som mange har set i den nord¬ 
østlige del af Australien. Den er til¬ 
syneladende et pungdyr, for nogle 
mennesker har set den med unger i 
pungen. 

Yowien er Australiens svar på den 
afskyelige snemand, og selv om den 
er blevet set mange gange, er der en 
forbavsende mangel på fodaftryk fra 
den. Det kunne tyde på, at en meget 
stor del af historierne er indbildning. 

Det sidste mystiske dyr, bun- 
yipen, er en form for samlebegreb. 
Det dækker mindst to forskellige 
vandlevende dyr. Det ene ligner 
nærmest en sæl eller en odder, mens 
det andet er et stort firbenet dyr, byg- 


AF LARS 
THOMAS 

get som en langbenet flodhest. 

Udover de rent zoologiske gæt¬ 
terier kommer Heayley og Cropper 
også ind på muligheden af, at alle 
disse sære dyr kunne være rent psy¬ 
kiske fænomener, eller fænomener 
som ikke har nogen fysisk substans. 
På den måde forklarer man et my¬ 
sterium med et andet, så det får man 
nok ikke så meget ud af, men det gør 
kun bogen mere interessant. Læs den 
endelig, og sørg for atholde øjnene 
åbne, hvis turen nogen sinde går til 
Australien. 

Skøre sjæle og andet godtfolk 


Kooks - A guide to the out er limits 
of human helief 
af Diane Kossy 
Feral House, Portland 1994 

Eccentrics 

af David Weeks & Jamie James 
Weidenfeld & Nicolson, London 
1995 

Verden har altid været fuld af folk, 
der ikke helt passede ind i normerne, 
og nu er der endda kommet et par 
bøger om dem. "Kooks" handler 
først og fremmest om de personer, 


Upopulært 

planetarium 


Ortodokse rabbinere i Jerusa¬ 
lem er gået til angreb på Isra¬ 
els planetarium. Ifølge rabbi¬ 
nerne blev universet skabt for 
5.753 år siden. Planetariet har 
to forskellige forestillinger. I 
den almindelige forestilling 
fortæl les det, at universet blev 
skabt for 15 milliarder år si¬ 
den, og i forestillingen for det 
religiøse publikum siges „for 
længe siden“. Heller ikke den 
sidste formulering kunne rab¬ 
binerne godtage. □ 

Kilde: NIVFO Bulletin, 3/94 

kmh 


man ville kalde for virkeligt skøre 
sjæle. De har SVARET, og hvis in¬ 
gen vil tro dem, er det verden, der 
er fuld af tåber, eller også er den fuld 
af agenter for CIA, der prøver at for¬ 
hindre dem i at få sandheden frem. 

Det er på samme tid meget mor¬ 
som og meget uhyggelig læsning. 
Specielt det afsnit der handler om 
sammensværgelser eller rettere de 
mennesker, der tror, at de ved noget 
om store sammensværgelser. Det må 
være meget svært at være til, når 
man tror, at alle er ude efter én. 

Ufoer og alt, hvad dertil hører, er 
også kommet under behandling af 
Diane Kossy. Hun skriver først og 
fremmest om forskellige kontaktper¬ 
soner, men har også fat i Trevor 
James Constable, som tror, at ufoer 
er levende væsener, der holder til 
højt oppe i atmosfæren. Og William 
Cooper, der VED: at den amerikan¬ 
ske regering allerede i 1954 under¬ 
skrev en formel traktat med væsner 
fra det ydre rum, at vi allerede har 
baser på Mars, at der er styrtet utal¬ 
lige flyvende tallerkner ned på Jor¬ 
den, og at præsident Kennedy iøvrigt 
blev myrdet, fordi han ville fortælle 
alt dette til offentligheden. 

Det går noget mere fredeligt til i 


Belgrave 


I sidste nummer af UFO-Nyt offent¬ 
liggjorde vi Keith Basterfields arti¬ 
kel om en nærobservation ved byen 
Belgrave i Australien i august 1993. 
Basterfield redegjorde for et ægte¬ 
pars oplevelser med ufonauter og 
mulige bortførelse og tidstab. 

Tre personer i en anden bil har 
uafhængigt af ægteparret fortalt om 
det samme objekt og samme væs¬ 
ner. Efterforskningen af deres ople¬ 
velse er blevet foretaget af John 
Auchettl. Hans rapport skulle have 
dannet grundlag for Keith Baster¬ 
fields nye artikel om sagen - en arti¬ 
kel som var planlagt til dette num¬ 
mer af UFO-Nyt. 

Desværre er hverken Auchettl el¬ 
ler Basterfield i stand til at offent¬ 
liggøre noget som helst om den an¬ 
den nærobservation: De tre involve¬ 
rede personer i nærobservationen 


„Eccentrics“. Det er en betydeligt 
mere saglig og på sin vis også kede¬ 
lig bog. Den handler om verdens 
første videnskabelige undersøgelse 
af excentrikere, altså særlinge. 

Heldigvis er den fuld af eksem¬ 
pler på, hvad mennesker kan finde 
på, når de absolut ikke ser nogen 
grund til at følge samfundets nor¬ 
male regler. Se fx John Slater, der 
bor i en hule ved Skotlands vestkyst. 
Han holder meget af sin hule, og 
synes ikke det er noget sfort pro¬ 
blem, at den bliver fyldt med vand, 
hver gang det er højvande. Slater har 
sit eget rejsebureau, hvor hans hund 
er direktør, og han er med garanti 
den eneste person, der har gået fra 
nord til syd i Storbritannien, fra 
Lands End til John O'Groats, barfo¬ 
det og iført pyjamas. 

Er man selv en af dem, som fa¬ 
milie og venner synes er lidt sær, har 
man kun grund til at glæde sig. 
Ifølge en medicinsk undersøgelse, 
som også er beskrevet i „Eccen- 
trics“, lever excentrikere ikke alene 
længere end andre mennesker. De er 
både raskere og gladere, mens de 
lever. □ 


mysteriet 


har solgt alle rettigheder til deres hi¬ 
storie til et „større tysk blad“! □ 

red. 

Nyt fra Vest BBS 


Vest BBS er nu koblet på det inter¬ 
nationale netværk, MUFONet. Dette 
betyder, at jeg vil modtage dugfri¬ 
ske postfilerfrabl.a. USA om ufoer. 

Postfilerne hentes via et link i 
Diisseldorf, Tyskland, og vil kunne 
læses på BBS’et. Systemet ringer 
automatisk til mit link i Diisseldorf 
hver onsdag og lørdag nat, og så¬ 
fremt der er nye postfiler, skulle de 
meget gerne ligge Online i løbet af 
dagen. Og dermed er de tilgænge¬ 
lige for alle, som ringer til BBS’et. 

Hvis du ikke allerede har prøvet 
at ringe til Vest BBS med din PC, så 


skulle du prøve det. Der ligger jo 
desuden en masse SUFOI-filer, som 
du er meget velkommen til at hente. 

Du kan ringe til Vest BBS på tlf. 
97 32 50 36 døgnet rundt. 

Til slut lige en lille reklame for 
MUFONet: 

„Welcome to the MUFONet BBS 
NetWork. The officially sanctioned 
computer Communications link of 
MUFON, the Mutual UFO NetWork 
International. MUFON is the world’s 
largest and oldest organization 
dedicated to the Scientific Inves- 
tigation of Unidentified Flying Ob- 


jects.Wehave over 120BBS’s world- 
wide who share information about 
this currently hot subject. Member 
BBS Systems are located in the U.S., 
Canada, Australia, New Zealand, 
Germany, Austria, England, Scot- 
land, Wales, Brazil and Luxemburg. 
Learn what’s going on all over the 
world almost as it happens. Over a 
dozen international echos and 
thousandsofUFO/Paranormal infor¬ 
mation files available to member 
nodes/ 4 □ 

Lars Henrik Andersen 


Kendt snurretop på foto 


Fra Ole J. R. Thiirmer, Faaborg, har 
vi modtaget dette foto taget i sep¬ 
tember 1994 i Marokko. Thiirmer så 
ikke noget usædvanligt, da billedet 
blev taget, men opdagede efter frem¬ 
kaldelsen, at der til højre for den 
kraftige gadelampe lige over midten 
på billedet er et mærkeligt snurretop- 
lignende fænomen. Vi har i SUFOIs 
Fotoarkiv mange fotos med tilsvar¬ 
ende snurretoppe, og de har alle en 
naturlig forklaring: Et kraftigt lys (i 
dette tilfælde gadelampen) skaber en 
lysrefleks i kameraets linsesystem. 
Fænomenets form afhænger bl.a. af 
antallet af linser. 

kmh ^ 



Ukendt fænomen på video 


Den 14. maj 1994 blev et langsomt- 
flyvende objekt videofilmet i Nor¬ 
mandiet. Militæret har ikke identi¬ 
ficeret fænomenet på filmen, men 
kan dog fastslå, at det ikke er et mili¬ 
tærfly. Filmen er blevet analyseret 
på et videnskabeligt laboratorium 
hos CNRS (National Science Re¬ 
search Center) uden at man er ble¬ 
vet meget klogere. □ 

Kilde: Phenomena, januar-februar 
1995 


kmh 



UFO-nærkontakter 

"UFO-nærkontakter i 
Skandinavia" av Elisabeth 
Werner. De mest dramatiske 
nærkontakter av 3. grad, 
forfatterens egen 
ufo-opplevelse og overra¬ 
skende forklaring på 
fenomenet samlet i en bok. 

Kr. 95. - porto. 

Kan bestilles på faks nr. 

0047 22 44 74 80 eller Ken 
forlag, pb. 3872, Ullevål 
Hageby, 0805, Oslo. 















To nye hefter fra 

SUFOI 

SUFOI præsenterer hermed to nye udgivelser: 


UFO-Bølger 

Af Flemming O. Rasmussen 

Er ufo-bølger alene skabt af større op¬ 
mærksomhed i medierne, eller findes der 
bølger, simpelt hen fordi ufoer optræder 
oftere i visse områder og på visse tids¬ 
punkter? 

Ufo-bølger er ikke noget, som kun hø¬ 
rer vores tid til. Nej, der har været mange 
ufo-bølger, i historisk tid. En af de mest 
veldokumenterede er bølgen fra 1896-97. 
Her var det ikke flyvende tallerkner eller 
ufoer, folk så. Det var luftskibe. Er der en 
sammenhæng mellem den moderne ufo¬ 
æras bølger og bølgerne fra forrige år¬ 
hundrede? 

Disse spørgsmål giver heftet et svar på. 

Heftet er på 50 sider og illustreret. 

Pris kr. 58,00 




Dobbeltmåner 

Af Per Andersen og Toke Haunstrup 

SUFOI modtog i oktober 1993 seks be¬ 
retninger om dobbeltmåner. Et ekstra bil¬ 
lede af månen var blevet observeret lige 
ved siden af den „rigtige 44 måne. 

Det bemærkelsesværdige ved disse op¬ 
tiske fænomener var bl.a., at ingen kendt 
litteratur synes at have beskrevet til¬ 
svarende observationer. Heller ikke me¬ 
teorologerne kendte til sådanne atmos¬ 
færiske fænomener. 

Observationerne af dobbeltmåner er 
endnu et eksempel på, at naturen i sig selv 



skaber et væld af bemærkelsesværdige 
fænomener - hvoraf mange øjensynligt 


ikke er undersøgt og beskrevet nærmere. 

Dette hefte beskriver, hvordan SUFOI 
undersøgte observationerne af dobbelt¬ 
måner, og hvilke teorier der måske kan 
forklare fænomenet. 

Heftet er på 60 sider og illustreret. 

Pris kr. 76,00 


Bestilling: Sker lettest ved indbetaling af 
beløbet plus kr. 15,00 til porto (pr. bestil¬ 
ling) til giro 9 11 77 25, SUFOI, Post¬ 
boks 6, 2820 Gentofte. Husk at anføre i 
modtagerfeltet, hvad der bestilles. 





















